Αποφραξεις Δροσια - 210 68 52 718 - Αποφράξεις Δροσιά : Αποφράξεις Αποχετεύσεων\nΑποφραξεις Δροσια 210 68 52 718\nΑΠΟΦΡΑΞΕΙΣ ΔΡΟΣΙΑ ΠΑΝΤΑ ΔΙΠΛΑ ΣΑΣ\nΣτην θέα ενός πλημμυρισμένου μπάνιου, πραγματικά μπορούμε να φανταστούμε την αντίδρασή σας. Όμως η Αποφραξεις Δροσια, θα είναι εκεί άμεσα για να σας βοηθήσει να ξεχάσετε γρήγορα αυτή την άσχημη θέα και κατάσταση. Οι τεχνικοί μας, εδώ και πολλά χρόνια, καθημερινά αντιμετωπίζουν πάμπολλες τέτοιες καταστάσεις.\nΑπό την έναρξη των εργασιών μας το 1979, στην Αποφράξεις Δροσιά έχουμε δεσμευτεί να δείξουμε κατανόηση και επαγγελματισμό μέσω των ειδικών υπηρεσιών μας στα δίκτυα της αποχέτευσης σας, όταν τη χρειάζεστε περισσότερο. Είτε πρόκειται για μια υπηρεσία έκτακτης ανάγκης, είτε για μία ολοκληρωμένη λύση για την αποκατάσταση ολόκληρου του αποχετευτικού δικτύου του σπιτιού σας, θα βοηθήσουμε, ώστε να το λύσουμε γρήγορα και με σχολαστική προσοχή στη λεπτομέρεια.\nΜεταξύ άλλων, αναλαμβάνουμε:\nΑπόφραξη μπανιέρας, λεκάνης\nΗ Αποφράξεις Δροσιά προσφέρει επιθεωρήσεις με κάμερα, τόσο στα οικιακά, όσο και στα εμπορικά και δημόσια ακίνητα.\nΜΕΓΑΛΗ ΡΙΖΑ, ΔΙΠΛΑ ΣΕ ΜΙΑ ΣΚΑΛΑ ΠΟΥ ΕΒΓΑΛΕ Η ΑΠΟΦΡΑΞΕΙΣ ΔΡΟΣΙΑ ΣΤΗΝ ΔΡΟΣΙΑ\nΟ εντοπισμός της ακριβούς θέσης των ζημιών είναι πολύ σημαντικό για περαιτέρω δαπάνες, όπως αντικατάσταση των σωληνώσεων. Μέσα από την τεχνική εμπειρογνωμοσύνη της Αποφράξεις Δροσιά, μια μικρή κάμερα εισάγεται στον αγωγό και ο τεχνικός βλέπει στην οθόνη ζωντανά τι ακριβώς συμβαίνει.\nΗ διαδικασία μπορεί να καταγραφεί αν το θέλετε και να σας δοθεί.\nΜια έρευνα με κάμερα αποτελεί σημαντικό στοιχείο των προγραμματισμένων συντηρήσεων, παρέχοντας σας με έγκαιρες προειδοποιήσεις των πιθανών ζημιών.\nΗ διάγνωση με κάμερα είναι επίσης μια συνετή εργασία πριν την αγορά ενός νέου σπιτιού.\nΟι υπηρεσίες που παρέχουμε στην Δροσιά\nΑποφράξεις αποχετεύσεων, αποφράξεις νιπτήρων, αποφράξεις λεκανών, αποφράξεις φρεατίων, αποφράξεις σιφωνιών, αποφράξεις υδρορροών, καθαρισμός αποχετεύσεων και άντληση υδάτων. Δείτε στους παρακάτω συνδέσμους αναλυτικά τις υπηρεσίες που προσφέρουμε στην Δροσιά\nH Δροσιά είναι δημοτική κοινότητα του Δήμου Διονύσου στην Ανατολική Αττική, μαζί με τον Άγιο Στέφανο, την Άνοιξη, το Διόνυσο, το Κρυονέρι, τη Ροδόπολη και τη Σταμάτα. Έχει πληθυσμό 7.186 κατοίκους, σύμφωνα με την Απογραφή του 2011, καταλαμβάνει έκταση 2,201 τ.χμ. και η πυκνότητα πληθυσμού ανέρχεται σε 2.665 κατοίκους ανά τ.χμ.\nΑναλαμβάνουμε ακόμα και τις πιο σύνθετες εργασίες απόφραξης στην Δροσιά και σε όλη την Αττική\nΑπόφραξη Νεροχύτη Δροσιά\nΑπόφραξη Υδροροής Δροσιά\nΑπόφραξη Κάθετης Τουαλετών Δροσιά\nΑπόφραξη Σιφωνιού Μπάνιου Δροσιά\nΚαθαρισμός Φρεατίων Δροσιά\nΔιάγνωση αποχετεύσεων με Κάμερα Δροσιά\nΓια ΑΠΟΦΡΑΞΕΙΣ ΔΡΟΣΙΑ, η apofrajeis.eu είναι εδώ! 210 68 52 718!\nΕκτός της Δροσιάς, η αποφραξεις.ευ πραγματοποιούν αποφράξεις και σε όλα τα υπόλοιπα Βόρεια Προάστια


Στη γλώσσα των Mογγόλων δεν υπήρχε λέξη για τον "πολεμιστή" ή το "στρατιώτη". Aυτό είναι ενδεικτικό του ότι όλοι οι ενήλικες άρρενες Mογγόλοι λογίζονταν ως πολεμιστές. Zώντας στις εξαιρετικά αφιλόξενες για την ανθρώπινη ζωή συνθήκες της ασιατικής στέπας, οι Mογγόλοι από την παιδική ηλικία τους αποκτούσαν μία σειρά από χαρακτηριστικά που αργότερα τους καθιστούσαν τρομερούς πολεμιστές και, υπό την ηγεσία άξιων ηγητόρων, έναν στρατό που μπορούσε να κατακτήσει τον κόσμο.\nΣτην ηλικία των τριών ετών άρχιζε η εκπαίδευση του νεαρού Mογγόλου στις τεχνικές επιβίωσης και μάλιστα από τη μητέρα του. Eκείνη δίδασκε στο παιδί της να ιππεύει τα μικρόσωμα, αλλά εξαιρετικά ανθεκτικά και υπάκουα άλογα της στέπας, τα οποία γίνονταν στη συνέχεια ο αχώριστος σύντροφος κάθε Mογγόλου. Σε ηλικία μόλις τεσσάρων ή το αργότερο πέντε ετών, ο μικρός γόνος της μογγολικής οικογένειας λάμβανε το πρώτο τόξο του και την φαρέτρα με τα βέλη. Mε πεισματική, καθημερινή εξάσκηση, πεζός, αλλά κυρίως έφιππος, ο Mογγόλος ήδη στην εφηβεία του είχε εξελιχθεί σε έναν εξαίρετο τοξότη, που μπορούσε να πετύχει στόχους κινούμενος έφιππος με τρομακτική ακρίβεια.\nTο κύριο πεδίο εξάσκησης του Mογγόλου τοξότη ήταν το κυνήγι. Oι λαοί της στέπας εξασφάλιζαν το κρέας τους αποκλειστικά μέσω του κυνηγιού και όλοι οι Mογγόλοι έπρεπε να είναι εξαίρετοι και σκληραγωγημένοι κυνηγοί, ώστε να κατορθώνουν να επιβιώνουν στα πολυήμερα, αιματηρά κυνήγια της φυλής τους. Tαυτόχρονα, καθώς πριν έλθουν σε επαφές με τους αστικοποιημένους πληθυσμούς, οι διάφορες φυλές των Mογγόλων αλλά και των υπόλοιπων κατοίκων της στέπας (μογγολογενών και τουρκογενών) μάχονταν με εξαιρετική συχνότητα μεταξύ τους, ο νεαρός Mογγόλος έπρεπε να είναι και ένας εξαιρετικά σκληραγωγημένος πολεμιστής: ο πόλεμος στη στέπα ήταν μία ιδιαίτερα αιματηρή υπόθεση και η επιβίωση της φυλής εξαρτιόταν αποκλειστικά από την πολεμική δεινότητα των μελών της.\nΣκληραγωγημένος από μία ζωή στερήσεων και ιδιαίτερων απαιτήσεων, ο Mογγόλος στην ενηλικίωσή του ήταν ένας εξαιρετικά ανθεκτικός πολεμιστής. Mπορούσε να διανύσει τρομερές αποστάσεις με ελάχιστη τροφή και νερό, γνώριζε όλες τις τεχνικές επιβίωσης απέξω και ανακατωτά, ήταν εξαίρετος τοξότης και ιππέας, ήταν ανελέητος και ιδιαίτερα σκληρός, αφού η επιβίωση στην στέπα ήταν μία υπόθεση άμετρα απαιτητική και ευνοούσε μόνο εκείνους που δεν είχαν τον παραμικρό ενδοιασμό να θυσιάσουν τους άλλους για να επιβιώσουν οι ίδιοι.\nMε αυτά τα εφόδια και με δύο τόξα, ένα μακρύ και ένα κοντό, και δύο φαρέτρες με 30 βέλη η καθεμία, ο Mογγόλος πολεμιστής πήγαινε στον πόλεμο.\nOι Mογγόλοι είχαν ειδίκευση στις αστραπιαίες εκστρατείες, στις οποίες επιδίδονταν με μεγάλη επιτυχία. Oι τυπικές προμήθειες ενός Mογγόλου για μία τέτοια εκστρατεία, πέρα από τα άφθονα βέλη, ήταν ελάχιστες: μερικά κιλά ξεραμένο τυρόπηγμα, δύο λίτρα κούμις (ένα αλκοολούχο ποτό που φτιαχνόταν από ξινισμένο γάλα φοράδας) και λίγο κρέας, το οποίο κρατούσαν μαλακό, έχοντάς το κάτω από τη σέλα τους. Oταν βρίσκονταν σε εκστρατεία, καθετί ζωντανό χρησίμευε ως τροφή για τους Mογγόλους - σκυλιά, γάτες, άλογα, ποντίκια, αρουραίοι, λύκοι, ακόμη και αλεπούδες. Για να εξασφαλίζουν την ταχύτατη μετακίνησή τους, οι Mογγόλοι έπαιρναν μαζί τους τέσσερα άλογα, τα οποία ίππευαν εναλλάξ, ώστε να έχουν πάντα ένα σχετικά ξεκούραστο άτι να τους μεταφέρει. Mε τον τρόπο αυτό, κατόρθωναν να φτάνουν ταχύτατα τους αντικειμενικούς σκοπούς τους, μέσα από αφιλόξενες διαβάσεις και ερήμους. Tο μογγολικό Blitzkrieg ήταν το πρώτο ίσως στην ιστορία.\nO Mογγόλος πολεμιστής ήταν ένας εξαιρετικά σκληραγωγημένος μαχητής, που ήταν εκπαιδευμένος σε όλες τις τεχνικές μάχης, είτε έφιππος είτε πεζός, είτε με τόξο είτε με αγχέμαχα όπλα. Ωστόσο, η μεταλλαγή αυτών των τρομερών πολεμιστών σε έναν στρατό που κυριολεκτικά έκανε "τον κόσμο να τρέμει", ήταν έργο ενός ιδιοφυούς Mογγόλου ηγεμόνα, του περίφημου Tζένγκις Xαν, κατά κόσμον Tεμουτζίν.\nO Tζένγκις είχε δημιουργήσει - σε διάστημα λίγων χρόνων - έναν ακατάβλητο στρατό, που, παρότι ουδέποτε ήταν τεράστιος σε μέγεθος (συγκριτικά με τους στρατούς που πολέμησε, λ.χ., στη Xωρασμία ή στην Kίνα, ήταν μικρός), είχε τρομερή κινητικότητα και αποτελούνταν από τους πλέον σκληροτράχηλους πολεμιστές του κόσμου.\nO μογγολικός στρατός ήταν οργανωμένος με το δεκαδικό σύστημα. H μικρότερη τακτική υποδιαίρεση ήταν η δεκάδα, που ονομαζόταν Aρμπάν, υπό έναν δέκαρχο που ονομαζόταν Mπαγκατούρ. Δέκα Aρμπάν σχημάτιζαν μία Tζαγκούν και δέκα τέτοιες μία Mινγκάν. H μεγαλύτερη τακτική μονάδα ήταν η Tουμέν, που αποτελείτο από δέκα Mινγκάν (10.000 άνδρες).\nOι μογγολικές Tουμέν αποτελούνταν αποκλειστικά από ιππικό, βαρύ και ελαφρύ. Oι ανώτερες τάξεις της μογγολικής και τουρανικής κοινωνίας (μετά την ένωση των φυλών, στο στρατό του Tζένγκις περιλαμβάνονταν και αρκετοί τουρκογενείς Tουρανοί) υπηρετούσαν ως βαρύ ιππικό, ενώ όλοι οι υπόλοιποι ως ελαφρύ. Σε κάθε Mινγκάν (χιλιαρχία) υπήρχαν ελαφρές και βαριές Tζανγκούν (εκατονταρχίες) σε αναλογία 3 προς 2. Aργότερα, όταν οι Mογγόλοι κατέκτησαν αστικοποιημένους πληθυσμούς, συμπεριέλαβαν στους στρατούς τους και πεζοπόρα τμήματα, καθώς και ειδικούς στην πολιορκητική, υπονομευτές, μηχανικό κ.λπ.\nO ίδιος ο Tζένγκις Xαν (και οι Xάνοι και Xαγάνοι μετά από αυτόν) διέθεταν μία πολυάριθμη προσωπική φορά, την Kεσίκ, που την εποχή των πρώτων μογγολικών εκστρατειών ήταν μεγέθους Tουμέν και αποτελείτο από τους πρώτους τη τάξει Mογγόλους πολεμιστές.\nTο σύνηθες μέγεθος ενός στρατού εκστρατείας των Mογγόλων ήταν δύο ή τρεις, σπανιότερα τέσσερις, Tουμέν.\nΣύνθετο τόξο: Tο βασικό τόξο των Mογγόλων, όπως και όλων των νομάδων της στέπας, ήταν το σύνθετο τόξο. Oι Mογγόλοι διέθεταν συνήθως δύο τόξα, ένα κοντό και ένα μακρύτερο, τα οποία χρησιμοποιούσαν αντίστοιχα σε μικρές ή μεγαλύτερες αποστάσεις. Tο δραστικό βεληνεκές ενός καλού σύνθετου τόξου της εποχής των Mογγόλων ξεπερνούσε τα 300 μέτρα, ήταν, δηλαδή, πολύ αποτελεσματικότερο απ' οτιδήποτε διέθεταν oι αντίπαλοί τους. Tο σύνθετο τόξο, εξαιτίας της κατασκευής του και του τρόπου τραβήγματός του, είναι εξαιρετικά αποτελεσματικό σε σχέση με τα "απλά" τόξα, που έχουν κατασκευαστεί μόνο από ένα υλικό (κατά κανόνα ξύλο). Kαι μάλιστα, καθώς είναι πολύ πιο συμπαγές και μικρό σε μέγεθος, είναι ιδανικό για χρήση από έφιππους. Στην κατασκευή ενός εξελιγμένου σύνθετου τόξου χρησιμοποιείται ένας πυρήνας ξύλου (συνήθως σε τρία κομμάτια, ένα για τον πάνω βραχίονα, ένα για τον κάτω και ένα τρίτο για την ένωση, το σημείο της λαβής) επί του οποίου εφαρμόζονται αλλεπάλληλα στρώματα κέρατου και εντέρων, τα οποία συγκολλούσε ο τεχνίτης συνήθως με κάποιο είδος ψαρόκολλας. Aυτά τα στρώματα αύξαναν την ελαστικότητα του τόξου και ως εκ τούτου και την ισχύ που απελευθέρωνε με το τράβηγμά του. Yπολογίζεται ότι ένα καλό σύνθετο τόξο έχει μεγαλύτερη δύναμη από ένα αντίστοιχο "μακρύ τόξο", του τύπου που χρησιμοποιούν οι Oυαλοί τοξότες, παρότι έχει περίπου το μισό μήκος! Eνα τέτοιο εξαίρετο τόξο είχε ανάγκη και από κατάλληλα βέλη για να είναι πραγματικά αποτελεσματικό και οι Mογγόλοι είχαν αναπτύξει τεχνικές για την κατασκευή ιδιαίτερα καλών βελών. Συνήθως οι Mογγόλοι χρησιμοποιούσαν δύο ειδών βέλη, ελαφρές μικρές και οξείες αιχμές για να τοξεύουν από μεγάλη απόσταση και βαρύτερα βέλη με πλατιές αιχμές για μικρότερες αποστάσεις. Για να εξασφαλίσουν την αποτελεσματικότητα των βελών τους ενάντια σε θωρακισμένους αντιπάλους, οι Mογγόλοι χρησιμοποιούσαν μία ιδιαίτερη τεχνική σκλήρυνσης των αιχμών, τις οποίες αρχικά θέρμαιναν και στη συνέχεια βουτούσαν σε αλατισμένο νερό.\nAλλα όπλα: Mεταξύ των βαρέων ιππέων του μογγολικού στρατού υπήρχαν σε χρήση και άλλα όπλα. Συγκεκριμένα, μία μακριά λόγχη με έναν γάντζο (που χρησιμοποιούνταν για να ρίχνουν τους αντιπάλους ιππείς στο έδαφος) και κεφαλοθραύστες, καθώς και σπαθιά, του τύπου που ήταν δημοφιλής στον μουσουλμανικό κόσμο τον ίδιο καιρό. Oι ελαφροί ιππείς είχαν μόνο ένα σπαθί, πέρα από το τόξο και μερικές φορές και δύο ή τρία ακόντια. Eπίσης, όλοι οι Mογγόλοι έφεραν ένα μικρό τσεκούρι (το οποίο όμως χρησιμοποιούνταν κυρίως χρηστικά και λιγότερο στη μάχη) και ένα λάσο, το οποίο χρησιμοποιούσαν μερικές φορές στη μάχη για να τραβούν τους αντιπάλους τους στο έδαφος. Eνα μέρος από τους βαριούς ιππείς φορούσαν πανοπλία, είτε δερμάτινη είτε αλυσιδωτή. Oι ελαφροί ιππείς δεν φορούσαν κανενός είδους πανοπλία, αφού βασίζονταν για την επιβίωσή τους στο πεδίο της μάχης στην αυξημένη κινητικότητά τους.


Καληνύχτα Λέμε - John Jory - Davies Benji - Tospititisxaras.gr\nΚωδικός προϊόντος: Β00241 Κατηγορία: Παιδικό Βιβλιοπωλείο Ετικέτες: Παιδικά Βιβλία, ύπνος\nΚαληνύχτα Λέμε. Ο Αρκούδος δεν βλέπει την ώρα να πάει για ύπνο.\nΟ Jory John και ο Benji Davies ενώνονται για να δημιουργήσουν αυτό το ξεχωριστό ξεκαρδιστικό βιβλίο με εικόνες που θα κάνει την ώρα για τον ύπνο αξέχαστη.\nΤίτλος Πρωτοτύπου: Goodnight Already!\nΒάρος: 0,424 kgr\nΔώστε πρώτος μία αξιολόγηση “Καληνύχτα Λέμε” Ακύρωση απάντησης


Εύβοια: Έξι οι νεκροί - Έπεσε περισσότερο νερό (!) απ΄ ότι στη Μάνδρα, λέει τώρα ο Χαρδαλιάς | Sportstonoto\nΕύβοια: Έξι οι νεκροί – Έπεσε περισσότερο νερό (!) απ΄ ότι στη Μάνδρα, λέει τώρα ο Χαρδαλιάς\nΟ λόγος είναι ότι δεν έχουν γίνει αντιπλημμυρικά έργα, όχι μόνο στην περιοχή εκεί αλλά και παντού. Γίνονται έργα μόνο όταν έχουν κέρδος. Δρόμοι, διόδια κτλ.\nΕίναι διαχρονικό έγκλημα!!\nΛουκέτα” σε νυχτερινά κέντρα λόγω… κορωνοϊού και στη Μεσσηνία…


Η Δέσποινα Βανδή αvάβει φωτιές με το μπικίvι της! Δείτε τη σε στιγμές χαλάρωσης - PISTEPSETO.NET\nΗ Δέσποινα Βανδή αvάβει φωτιές με το μπικίvι της! Δείτε τη σε στιγμές χαλάρωσης\nΗ Δέσποινα Βανδή πάντα μας εντυπωσίαζε με τη γραμμή της, καθώς ανέκαθεν διατηρούσε άψογες αναλογίες. Έπειτα από δύο γέννες και διανύοντας την πέμπτη δεκαετία της, η τραγουδίστρια διαθέτει κοιλιακούς που θα ζήλευε κάθε μοντέλο!\nΑυτή τη φορά, η δημοφιλής τραγουδίστρια βρέθηκε στην παραλία, όπου απολαμβάνει τον ελεύθερο χρόνο της, κάνοντας ένα διάλειμμα από τις υποχρεώσεις της. Η φωτογραφία που ανέβασε στο Instagram έκανε για ακόμη μια φορά τους διαδικτυακούς της φίλους να παραληρούν, καθώς άvαψε φωτιές με το μπικίvι της!\nΤα σχόλια που συγκέντρωσε είναι ενδεικτικά της αγάπης των θαυμαστών της, αν και δε θα μπορούσαν να είναι κάτι άλλο πέρα από κολακευτικά!\nΜια φωτογραφία που δημοσίευσε ο χρήστης Despina Vandi (@desp1navandi) στις Αύγ 14, 2016, 5:06πμ PDT\non 12:45:00 μ.μ.


"Παρουσιάστε" – Περιλήψεις και φωτογραφικό υλικό επεισοδίων 7-9 (25-27 Ιανουαρίου) | music.net.cy\nΥπόθεση: Μετά το φιάσκο με την οικονομική επιθεώρηση ο Ταξίαρχος στέλνει τα στρατόπεδα σύσσωμα για σκηνάκια στο βουνό. Η ατζέντα όμως δεν έχει κατασκήνωση και πεζοπορία αλλά ασκήσεις ομαδικότητας και συνεργασίας. Η ομαδικότητα βέβαια γρήγορα αντικαθίσταται από ανταγωνισμό και κοκορομαχίες όταν οι δύο διοικητές αρχίσουν και πάλι τα κονταροχτυπήματα. Κι οι περιπέτειες δεν τελειώνουν εκεί… Μια μεγάλη έκπληξη τους περιμένει κατά την επιστροφή τους στα στρατόπεδα. Την ίδια ώρα, ο Καρυπίδης προσπαθεί να εκμεταλλευτεί το χάσμα στην σχέση της Βαρκάρη με τον Μέγα, ενώ ο Έλτον καταφέρνει κι «εξαφανίζεται» πηγαίνοντας παραγγελία στους πεινασμένους κατασκηνωτές.\nΥπόθεση: H μεγάλη συγκατοίκηση είναι γεγονός. Τα δυο στρατόπεδα αναγκάζονται να συγχωνευτούν κάτω απ’ την ίδια στέγη κι οι δυο διοικητές παλεύουν για τα ινία της θέσης του διοικητή του νέου στρατοπέδου. Υπό τις απειλές μετάθεσης απ’ τον Ταξίαρχο, ο Σκορδάς κι ο Γούλας υπογράφουν “συνθήκη ειρήνης”. Η συνθήκη όμως σπάει γρήγορα όταν ο Γούλας ξεκινήσει να εκπαιδεύει τους φαντάρους του Σκορδά με τον δικό του τρόπο. Οι πληροφορίες που έρχονται στον Γούλα ότι κάποιος από τους φαντάρους του Σκορδά σαλιαρίζει με την κόρη του θα τον βγάλουν εκτός εαυτού. Η αναζήτηση για τον Έλτον συνεχίζεται με μεγάλη αποτυχία, κι όταν αυτός επιστρέψει, θα πρέπει να στήσει ένα χοντρό ψέμα για να γλιτώσει το κατσάδιασμα απ’ τον Φίλη και τη Φραντζέσκα…\nΥπόθεση: Ο Σκορδάς έχει γενέθλια αλλά δεν έχει καθόλου διάθεση να τα γιορτάσει. Την ίδια ώρα, ο Γούλας κηρύσσει ημέρα πένθους για τον αδικοχαμένο γάτο του τον Ρούπελ. Η Γλυκερία όμως θα ανακαλύψει ότι οι γονείς του Γούλα δήλωσαν την ημερομηνία γεννήσεώς του δυο βδομάδες αργότερα από την πραγματική. Ο Γούλας συνειδητοποιεί ότι έχει ίδια μέρα γενέθλια με τον Σκορδά και αποφασίζει να οργανώσει πάρτι-έκπληξη στον εαυτό του, κρυφά απ’ τον Σκορδά. Το σχέδιο του όμως δεν μένει κρυφό για πολύ και ο Σκορδάς αποφασίζει να απαντήσει με δικό του πάρτι. Ποιο από τα 2 πάρτι θα προτιμήσουν οι φαντάροι του στρατοπέδου;


Posted By: Ναμπίχα Χαντάντon: 16 Οκτωβρίου, 2014 In: ΒιβλίαNo Comments\nΑν και πρόκειται για ένα εύστοχο λογοπαίγνιο, με το όνομα του ονειρικού mr. Grey, που όμως χάθηκε κυριολεκτικά στη μετάφραση, εμείς ωστόσο του δώσαμε ένα χώρο στη βιβλιοθήκη και κάποιοι και...\tRead more\nΈνα ταξίδι στον χρόνο με αφορμή μια πέτρα. Όχι όμως μια τυχαία πέτρα, μια υπέροχη γαλάζια πέτρα γεννημένη από τη συντριβή ενός μετεωρίτη. Διαβάστε το! Σας το συνιστώ. Αυτό το βιβλίο έπεσε στ...\tRead more


Θετική πορεία για την Forthnet < Media | Advertising.gr\nΑρχική Media Θετική πορεία για την Forthnet\nΘετική πορεία για την Forthnet\nΣημαντική αύξηση της συνδρομητικής βάσης συνδυαστικών υπηρεσιών κατά 46,5% σε σχέση με το α\_' εξάμηνο του 2012, κατέγραψε ο όμιλος Forthnet το α\_' εξάμηνο του τρέχοντος έτους. Παράλληλα, το μερίδιο αγοράς νέων συνδρομητών LLU ανήλθε στο 36,8% για το ίδιο διάστημα, ενώ παρατηρήθηκε μείωση εσόδων και EBITDA σε σχέση με το α\_' εξάμηνο του 2012, λόγω της πτώσης του μέσου εσόδου ανά συνδρομητή που οφείλεται στο δυσμενές μακροοικονομικό περιβάλλον.\nΕπιπλέον, δυναμική απήχηση είχαν οι υπηρεσίες Nova 3Play, που εδραιώνουν την πρωτοπορία και την ηγετική θέση της Forthnet στη νέα αγορά του 3Play.\nΜε αφορμή τα παραπάνω, ο Διευθύνων Σύμβουλος της Forthnet, κ. Πάνος Παπαδόπουλος, τόνισε: “Σε ένα δυσμενές μακροοικονομικό περιβάλλον που μειώνει το διαθέσιμο εισόδημα των καταναλωτών και κατά συνέπεια οδηγεί σε συμπίεση των εσόδων των επιχειρήσεων, στρατηγική της εταιρείας είναι η διαφοροποίησή μέσω του ανοίγματος νέων αγορών. Το επιτυχημένο λανσάρισμα της νέας υπηρεσίας Nova 3Play σε συνδυασμό με το στρατηγικό πλεονέκτημα του αποκλειστικού τηλεοπτικού περιεχομένου της Nova, δημιουργεί και στην χώρα μαςμια νέα αγορά η οποία δίνει νέες προοπτικές και νέα περιθώρια ανάπτυξης στην εταιρεία. Η δυναμική της νέας αυτής αγοράς αποτυπώνεται στη σημαντική αύξηση της συνδρομητικής βάσης στο α\_' εξάμηνο του 2013”.\nΑναλυτικά, τα αποτελέσματα ανά κατηγορία\nΣτο τέλος Ιουνίου 2013 η Forthnet ξεπέρασε τις 204 χιλιάδες ελληνικά νοικοκυριά τα οποία εξυπηρετεί με συνδυαστικές υπηρεσίες, κλείνοντας το εξάμηνο με αύξηση 46,5% σε σχέση με το α\_' εξάμηνο του 2012. Η σημαντική αυτή αύξηση αποδίδεται κυρίως στο λανσάρισμα των υπηρεσιών Nova 3Play στο τέλος του α\_' εξαμήνου και σεκαινοτόμες εμπορικές προτάσεις που αλλάζουν παγιωμένες καταναλωτικές συνήθειες.\nΚατά το α\_' εξάμηνο του 2013, η συνδρομητική βάση στις τηλεπικοινωνιακές υπηρεσίες αυξήθηκε κατά 15,4% σε σχέση με το αντίστοιχο περυσινό διάστημα, ξεπερνώντας τους 597 χιλ. συνδρομητές. Στο α\_' εξάμηνο του 2013, το μερίδιο στους νέους συνδρομητές LLU ανήλθε στο 36,8%, επιβεβαιώνοντας την απήχηση των εμπορικών πρωτοβουλιών σε επίπεδο συνδυαστικών υπηρεσιών.\nΚατά το α\_' εξάμηνο του 2013 η συνδρομητική βάση αυξήθηκε κατά 12,8% σε σχέση με αυτή του 1ουεξάμηνου του 2012, ξεπερνώντας τις 373 χιλ. νοικοκυριά, και παρά την μακροοικονομική αβεβαιότητα, η αποδοχή των συνδυαστικών υπηρεσιών της Forthnet συνεχίστηκε στο α\_' εξάμηνο του 2013. Το λανσάρισμα της υπηρεσίαςNova 3Play προβλέπεται να είναι ο βασικός άξονας ανάπτυξης στην αγορά συνδρομητικής τηλεόρασης.\nΤα ενοποιημένα έσοδα της Forthnet για το α\_' εξάμηνο του 2013 διαμορφώθηκαν σε 191,1 εκ. ευρώ, μειωμένα έναντι του α\_' εξαμήνου του 2012, κυρίως λόγω της συμπίεσης τιμών που υφίσταται η λιανική αγορά. Η μείωση του τζίρου προσαρμοσμένη όσον αφορά τον λογιστικό χειρισμό των εσόδων, στα οποία η εταιρεία λειτουργεί ως ενδιάμεσος πάροχος, είναι στο επίπεδο του 6,6%.\nΠαρά το γεγονός ότι οι καθαρές νέες συνδέσεις, το 1οεξάμηνο του 2013 έφτασαν τις 24 χιλ., αυξημένες κατά πολύ σε σχέση με τις -10 χιλ. του αντίστοιχου α\_' εξαμήνου του 2012, η επίπτωση των αυξημένων νέων συνδρομητών δεν αποτυπώνεται πλήρως στα έσοδα του 1ου εξαμήνου του 2013.\nΤο προσαρμοσμένο EBITDA του α\_' εξαμήνου του 2013 ανήλθε στα 34,2 εκ. ευρώ αντί 43,6 εκ. ευρώ του α\_' εξαμήνου του 2012, κυρίως λόγω της πτώσης εσόδων. Η αυξημένη απόκτηση νέων συνδρομητών, η πτώση του μέσου εσόδου ανά συνδρομητή, καθώς και το κόστος αντικατάστασης των αποκωδικοποιητών παλαιάς γενιάς με νέους, οδήγησαν σε πτώση του EBITDA σε σχέση με το α\_' εξάμηνο του 2012.\nΟ συνολικός τραπεζικός δανεισμός το α\_' εξάμηνο του 2013 μειώθηκε κατά 10 εκ. ευρώ σε σχέση με το α\_' εξάμηνο του 2012.\nTAGS: Latest news, Media business, Τηλεπικοινωνίες


Αγαπημένο ελληνικό νησί - Σελίδα 2 • Η μεγαλύτερη μαθητική κοινότητα • iSchool\nΤο iSchool είναι η μεγαλύτερη μαθητική διαδικτυακή κοινότητα με 69,179 εγγεγραμμένα μέλη και 2,484,644 μηνύματα σε 79,271 θέματα. Αυτή τη στιγμή μαζί με εσάς απολαμβάνουν το iSchool άλλα 439 άτομα.\nH Wrong έγραψε: στις 21:01, 13-07-11:\nH Pure_Seduction ΠΑΝΤΟΥ ΜΑΖΙ! έγραψε: στις 21:03, 13-07-11:\nH Devina έγραψε: στις 21:06, 13-07-11:\nO ἅλς Παυση πλου σε αυτη τη θαλασσα .... έγραψε: στις 21:54, 13-07-11:\nΚεφαλλονιά... τρελός έρωτας λέμε..\nΑπό την Κεφαλλονιά είσαι ή έχεις καταγωγή;\nO stathis_grc έγραψε: στις 23:25, 13-07-11:\nολες οι λεσβιες γραψαν λεσβος?\nαρτεμιδα, Drama Prinzessin\njuela kp, annouskagia\nΕμφάνιση μηνυμάτων του χρήστη stathis_grc στο thread\nH danai-elpida έγραψε: στις 00:31, 14-07-11:\nH Angelique. ★. *. • ○ ° ★☾★ °:. *. • ○ ° ★☾ έγραψε: στις 00:32, 14-07-11:\nAeneas, αρτεμιδα, stathis_grc, Χαρουλιτα\nH katerina09 αυτή τη στιγμή δεν είναι συνδεδεμένη. Είναι 26 ετών . Έχει γράψει 23 μηνύματα.\nH katerina09 έγραψε: στις 00:45, 14-07-11:\nΡόδοςςςςςςςςςςςςςςςςςςςςςςςςςςςςςς συνδυάζει κοσμοπολίτικο χαρακτήρα και φυσική ομορφιά δεν την αλλάζω με τίποτα και επίσης παρόλο που είναι νησί δεν το καταλαβαίνεις γιατί τα έχει όλα\nΕμφάνιση περισσότερων μηνυμάτων του χρήστη katerina09\nΕμφάνιση μηνυμάτων του χρήστη katerina09 στο thread\nH Χριστιάννα ^^ ..όταν βλέπω τον κοσμάκη πάντα θλίβομαι. έγραψε: στις 01:08, 14-07-11:\nΌλα όσα έχω πάει είναι απερίγραπτα, αλλά θα πω Σύρος, διότι εκεί φέτος γνώρισα τους πιο απίστευτους Γάλλους ever.\nΤελευταία επεξεργασία από το χρήστη Χριστιάννα ^^ : 14-07-11 στις 01:31.\nO Πληροφορικάριος έγραψε: στις 01:21, 14-07-11:\nΛευκάδααα,μένω τον τελευταίο χρόνο εδώ είναι υπέροχη!\nO boss. έγραψε: στις 04:33, 14-07-11:\nσαντορινη με διαφορα ! απο εκει ειμαι, και σε μια βδομαδα θα ειμαι εκει ! ειναι το πιο ομορφο νησι με διαφορα !\nH Μαρια αυτή τη στιγμή δεν είναι συνδεδεμένη. Είναι 26 ετών και Φοιτητής του τμήματος Πληροφορικής και Επικοινωνιών ΤΕΙ Σερρών . Έχει γράψει 38 μηνύματα.\nH MariaEchelon έγραψε: στις 01:39, 18-07-11:\nΚρητη, Ροδος, Λεσβος, Παρος, Σαντορινη ...\nH grotesque_mask έγραψε: στις 01:45, 18-07-11:\nOr3st1s SOAD (Ορεστης)\nΟ Ορεστης αυτή τη στιγμή δεν είναι συνδεδεμένος Είναι Μαθητής Γ' λυκείου και μας γράφει απο Άγιος Ιωάννης Ρέντης (Αττική). Έχει γράψει 113 μηνύματα.\nO Or3st1s SOAD έγραψε: στις 01:51, 18-07-11:\nΣαντορινη,σκοπελος,λευκαδα μακραν τα καλυτερα και η κρητη εκτος απο τις πολεις.\nΕμφάνιση μηνυμάτων του χρήστη Or3st1s SOAD στο thread\nO Dias έγραψε: στις 02:01, 18-07-11:\nΌλα τα νησιά μας ωραία είναι ! !\nΈχετε προσέξει ότι το 99,9% των νησιών της Ελλάδας είναι γένους θηλυκού? (Τυχαίο? Δε νομίζω). Δύσκολα θα βρούμε αρσενικά (Πόρος) ή ουδέτερα.\ndespoina_92, yoooo!, Soleado Febrero ~\nO Chemwizard Εν αρχή ην η χημεία έγραψε: στις 02:10, 18-07-11:\nΠροφανώς είναι θηλυκά για να είναι σε συμφωνία με το "νήσος".\non topic:Τα αγαπημένα μου είναι το σπίτι μου (Ρόδος),και η καταγωγή από την πλευρά της μητέρας (Σαντορίνη)\nH Μελίνα αυτή τη στιγμή δεν είναι συνδεδεμένη. Είναι 26 ετών , Φοιτητής και μας γράφει απο Θεσσαλονίκη (Θεσσαλονίκη). Έχει γράψει 59 μηνύματα.\nH dr.melina Φως, περισσότερο φως. έγραψε: στις 12:49, 12-08-11:\nΚρήτη, Κεφαλονιά και Κέρκυρα.\nΕμφάνιση μηνυμάτων του χρήστη dr.melina στο thread\nH kaleidoscope Your attitude determines your altitude έγραψε: στις 12:51, 12-08-11:\nΓενικά προτιμώ τα βουνά από τα νησιά, οπότε δεν έχω επισκεφτεί πολλές νήσους. Έχω πάει Θάσο, Κρήτη, Λευκάδα, Σκόπελο και Σαμοθράκη. Από αυτά, μου άρεσε περισσότερο η Θάσος νομίζω.\nO Thetikos έχασε ένα ηλεκτρόνιο & έγραψε: στις 12:52, 12-08-11:\nΤο αγαπημένο μου νησί είναι το δικό μου νησί...\nH kaleidoscope Your attitude determines your altitude έγραψε: στις 12:53, 12-08-11:\nΠοιο είναι το δικό σου νησί;


Άννα Βίσση: Η αφιέρωση στην Σοφία Καρβέλα και τον Θανάση Πανουργιά για την επέτειo τους στη συναυλία της (video) | Ladytimes\nΕπέτειος για το ζευγάρι!\nΜπορεί οι φήμες πριν από μερικούς μήνες να τους ήθελαν να έχουν τραβήξει χωριστούς δρόμους, ωστόσο η Σοφία Καρβέλα και ο Θανάσης Πανουργιάς είναι ακόμα μαζί και μάλιστα διανύουν μία από τις καλύτερές τους φάσεις.\nΜετά την καραντίνα, η κόρη της Άννας Βίσση και του Νίκου Καρβέλα απολαμβάνει τις διακοπές της στην Ελλάδα μαζί με τα δύο της αγοράκια και το σύζυγό της.\nΜετά την εξόρμησή τους στην Μύκονο, η οικογένεια επέστρεψε στην Αθήνα και το βράδυ της Τετάρτης (15/7) πήγαν όλοι μαζί στη συναυλία της Άννας Βίσση στο Κηποθέατρο Παπάγου.\nΜε αφορμή την 15 επέτειό τους, η δημοφιλής Κύπρια τραγουδίστρια συγκινημένη τους αφιέρωσε ένα από τα αγαπημένα της τραγούδια και μοιράστηκε με τον κόσμο ένα αστείο περιστατικό από την αρχή της σχέσης της Σοφίας με τον Θανάση.\n«Όταν τα πρωτοφτιάξανε μέσα στην καψούρα και τον έρωτά τους σου λένε μάνα τραγουδίστρια έχω θα την κάνω ότι θέλω. Τσακώνονταν, ερωτεύονταν και με έπαιρναν από τη μέση του δρόμου και μου έλεγαν, τραγούδα μου τώρα το ‘Κανένας’. Λέω ‘Σοφία μου κοιμάμαι είναι 4 ώρα’ και μου απαντούσε ‘Είσαι μάνα μου ή δεν είσαι’… και το τραγουδούσα φυσικά. Το κακό είναι μετά πως εκεί που εγώ την είχα βρει μου το έκλειναν. Ούτε ευχαριστώ, ούτε τίποτα…», είπε χαρακτηριστικά η Άννα Βίσση.


5 λόγοι να κάνεις παρέα με ένα nerd - AllYou.gr\n5 λόγοι να κάνεις παρέα με ένα nerd\nΝα γιατί είσαι τυχερή που βρήκες έναν τέτοιο –σπάνιο- φίλο!\nΜπορεί τα nerds να μην έχουν ιδιαίτερη επαφή με την τελευταία λέξη της μόδας, να μην είναι η ψυχή της παρέας στα πάρτι και να μη γνωρίζουν όλα τα καινούρια κουτσομπολιά, όμως η παρέα μαζί τους έχει άλλα σημαντικά πλεονεκτήματα. Διάβασε, λοιπόν, γιατί δεν πρέπει ποτέ να αφήσεις να φύγει ένας φίλος (ή μια φίλη) που είναι nerd.\n1. Είναι πολύ έξυπνος. Μπορεί να προσεγγίσει ένα πρόβλημα με εντελώς πρωτότυπο τρόπο και να σου βρει τη λύση που εσύ δεν είχες καν φανταστεί.\n2. Έχει τρελή φαντασία. Θα εντυπωσιαστείς με τα σενάρια και τα σκηνικά που φτιάχνει στο μυαλό του. Αν, μάλιστα, έχει και χιούμορ, τα αστεία του μπορεί να μην είναι πάντα επιτυχημένα, αλλά σίγουρα θα ξεφεύγουν από τα κλισέ.\n3. Είναι ειλικρινής. Στην εποχή που ακόμα και αν έχουμε τις μαύρες μας όλοι θα χαμογελάσουμε για μια selfie, το nerd είναι απλά ο εαυτός του. Η ανεπιτήδευτη συμπεριφορά του επεκτείνεται και στη σχέση του με τους φίλους του: θα σου πει την αλήθεια, ακόμα κι αν πονάει.\n4. Είναι ανεξάρτητος. Μπορεί να περάσει ώρες μόνος του σε ένα καφέ απλά διαβάζοντας το αγαπημένο του βιβλίο. Θα σε εμπνεύσει με το πνεύμα αυτονομίας του και την αδιαφορία του για το τι σκέφτονται οι γύρω του.\n5. Έχει διαφορετικά ενδιαφέροντα. Μαζί του θα ανακαλύψεις έναν καινούριο κόσμο από ταινίες, μουσικές και βιβλία που μπορεί να μην είχες υποψιαστεί ότι υπήρχαν και, παρόλο που κάποια μπορεί να σε κάνουν να πλήξεις του θανατά, άλλα θα σε ενθουσιάσουν.


Μπορούμε να εμπιστευτούμε την Τεχνητή Νοημοσύνη; - 2045.gr\nΤι και αν φοβάμαι τα ρομπότ;\nΤο «λαϊκό αίσθημα» πάντα ανακάλυπτε σενάρια τρόμου που παλαιότερα γέμιζαν την κουβέντα στα καφενεία, τώρα πια γεμίζουν τα social media timelines. Ένα από αυτά τα θέματα είναι πως τα ρομπότ θα μας πάρουν τις δουλειές. Το ενδεχόμενο είναι πλέον ορατό, αλλά σε χαμηλής εξειδίκευσης αντικείμενα και είδη εργασίας.\nΤις «δουλειές θα μας τις πάρει» η τεχνητή νοημοσύνη (AI), όπως ήδη εξελίσσεται. Αλλά ποιες ακριβώς δουλειές θα αντικαταστήσει η τεχνητή νοημοσύνη; Όλες εκείνες που δεν παράγουν αξία, αλλά γίνονται καθημερινά και επαναλαμβανόμενα, σαν μια ατελείωτη γραφειοκρατία.\nΗ τεχνητή νοημοσύνη θα είναι γρήγορη, όχι βαριεστημένα ανθρώπινη\nΌσο η παγκοσμιοποιημένη οικονομία εξελίσσεται και ο ανταγωνισμός γίνεται σκληρός, τόσο πρέπει να λειτουργείς με χαμηλότερα κόστη και με τεράστια ταχύτητα. Για αυτό το λόγο όλο και περισσότερες κυβερνήσεις, οργανισμοί, εταιρίες ψάχνουν να βρουν δουλειές και συνήθειες που θα αντικατασταθούν με πολύ μικρότερο χρόνο και χαμηλότερο κόστος.\nΗ υιοθέτηση της τεχνητής νοημοσύνης γίνεται και για ένα ακόμη σοβαρό λόγο: ο πολίτης-καταναλωτής δεν έχει διαθέσιμο χρόνο και χρειάζεται ταχύτητα πρόσβασης και εξυπηρέτησης. Όποιο λοιπόν σύστημα ΑΙ απαντά σε αυτή την ανάγκη, θα αξιοποιείται: από το να ψάχνω φωτογραφίες στο Internet με ειδικά κριτήρια, έως το να έχω στιγμιαία την πληροφορία ποιος θα με εξυπηρετήσει, πότε, σε ποιο σημείο.\nΟι εφαρμογές είναι χρηστικές και χιλιάδες\nΕφαρμογές AI θα βρούμε σε οποιαδήποτε συμπεριφορά, πεδίο πληροφορίας, δράση που αν ενταχθεί σε μία βάση δεδομένων με ομοειδή στοιχεία, θα δώσει λύση-απάντηση στον ωφελούμενο πολίτη-πελάτη-καταναλωτή. Ένα απλό παράδειγμα: αντί να πας στον ιδιώτη-οδοντίατρο (ή να επιβαρύνεις το σύστημα υγείας και τα προσωπικά έξοδα μετακίνησης) το σύστημα τεχνητής νοημοσύνης Pearlii «διαβάζει» τη φωτογραφία του στόματος και δίνει το τσεκάπ-αποτέλεσμα της υγείας των δοντιών. Πώς; Αξιοποιεί μια βάση δεδομένων (big data) που κάθε μέρα εμπλουτίζεται και αποκτά μεγαλύτερη στατιστική βαρύτητα.\nΚαι ο αγώνας δρόμου δεν θα σταματήσει! Το Slazzer είναι ένα AI-powered software που αφαιρεί το background από κάθε φωτογραφία (που έτρωγε πολύ ώρα για ένα γραφίστα ή δημιουργό). To Crew.Live είναι μια πλατφόρμα που επιτρέπει σε διατροφολόγους, ψυχοθεραπευτές, personal trainers να προσφέρουν τις υπηρεσίες τους online, να δείχνουν τα βίντεο τους και ο ωφελούμενος να απολαμβάνει εκτός των οδηγιών …ανίχνευση κίνησης, διάβασμα παλμών καρδιάς και ειδικά πλάνα διατροφής σύμφωνα με το προφίλ του.\nΠώς νομίζετε σας κάνει ‘match’ το LinkedIn; Πώς σας υπενθυμίζει η Google στο gmail σας ποια e-mails αφήσατε αναπάντητα; Πώς γίνεται και σας ειδοποιεί το mobile banking για πληρωμές ή μεταφορές χρημάτων; Πώς υπολογίζουν τις αποστάσεις και τις καλύτερες διαδρομές οι εφαρμογές χαρτών;\nΑρχίζουν να το αντιλαμβάνονται και οι κυβερνήσεις\nTo Συμβούλιο της Ευρώπης (τμήμα αποτελεσματικότητας δικαιοσύνης) παρακολουθεί και καταγραφεί πως αρκετές χώρες άρχισαν ή σχεδιάζουν να χρησιμοποιούν την τεχνητή νοημοσύνη στη Δικαιοσύνη.\n“Η αγγλική κυβέρνηση έχει επενδύσει $78 δισ. για να υποστηρίξει projects ρομποτικής και τεχνητής νοημοσύνης”\nΗ Μεγάλη Βρετανία έχει 121 AI – empowered επιχειρήσεις που επένδυσαν $8,6 δισ. το 2018 και η Αγγλική κυβέρνηση έχει επενδύσει $78 δισ. για να υποστηρίξει projects ρομποτικής και τεχνητής νοημοσύνης που θα βοηθήσουν στη διακυβέρνηση τις δημόσιες υπηρεσίες, αλλά και τον ιδιωτικό τομέα.\nΕξαιτίας του Covid-19, χώρες όπως οι Ινδία και Κορέα λειτούργησαν το app-based tracking (παράδειγμα της Ινδίας) για τους πολίτες και την πανδημία. Τα συμπεριφορικά δεδομένα καταγράφονταν σε πραγματικό χρόνο χωρίς να χρειάζονται εκατοντάδες χιλιάδες υπάλληλοι-ελεγκτές. Η αστυνομία της Ρωσίας χρησιμοποίησε facial recognition (αναγνώριση προσώπου) για να εγγυηθεί/ελέγξει το lock-down. Πρακτικά η αναγνώριση προσώπου θα είναι στο μέλλον ένα σύστημα ασφαλούς εισόδου σε υπηρεσίες, αεροδρόμια, δημόσιους χώρους μειώνοντας το έγκλημα, και τις παράνομες δραστηριότητες.\nΠρέπει να προσαρμοστούμε και να τεθούν κανόνες\nΟι καινοτόμες τεχνολογίες πάντα σχεδιάζονται με αγαθές προθέσεις, για να υπηρετήσουν ανάγκες των οικονομιών και των κοινωνιών και για αυτό πρέπει να αξιοποιηθούν, όταν λύνουν προβλήματα.\nΕίναι εξίσου σαφές πως μπορεί (στα λάθος χέρια) να χρησιμοποιηθούν με ανήθικο τρόπο, εγείροντας ανησυχία για θέματα προστασίας προσωπικών δεδομένων, ασφάλειας, και κυβερνοεπιθέσεων. Ποιος ελέγχει, στο παράδειγμα της Ρώσικης αστυνομίας, το χειρισμό των δεδομένων;\nΟι κυβερνήσεις και οι κοινωνίες Ασίας, Αμερικής και Ευρώπης (με τη σειρά της τεχνολογικής εξέλιξης) έχουν μεικτά συναισθήματα για την προοπτική χρήσης νέων τεχνολογιών. Επίσης δεν έχουν μελετήσει τα νομικά και πρακτικά θέματα. Μόνο οι αστυνομικές αρχές άρχισαν να συνεργάζονται στενότερα μετά την τρομοκρατική επίθεση της 11η Σεπτεμβρίου 2001 («δίδυμοι πύργοι») και οι πρακτικές τους, μαζί με το διαρκές spamming των ψηφιακών marketers, οδήγησαν 20 χρόνια(!) μετά στον Γενικό Κανονισμό Προστασίας Δεδομένων (GDPR) της Ευρωπαϊκής Ένωσης και στην αντίστοιχη ρύθμιση στην Καλιφόρνια (California Consumer Privacy Act – CCPA) των ΗΠΑ.\nΔείτε τώρα, εξαιτίας της πανδημίας, εκατομμύρια πολίτες, εργοδότες, εργαζόμενοι και αρχές δίνουν και παίρνουν προσωπικά στοιχεία, με ποιόν επικοινωνούν, ποιος είναι ο γιατρός, που πήγαν κλπ. Ποιος και πως χρησιμοποιεί τα δεδομένα; Και τα δεδομένα τα χρειαζόμαστε, κι εμείς και οι φορείς εξουσίας και οι κοινότητες πολιτών …και η τεχνητή νοημοσύνη!\nΝα αντιμετωπίσουμε το ‘tech-clash’\nΤο γραφείο της εταιρείας ερευνών Accenture στον Καναδά έκανε το 2019 μια έρευνα σε 6.000 επιχειρήσεις και διεθνή στελέχη πληροφορικής, καθώς και σε 2.000 πολίτες-πελάτες επιχειρήσεων. Το 83% παραδέχτηκε πως η τεχνολογία έχει γίνει αναπόσπαστο κομμάτι των λειτουργιών τους και της εμπειρίας πελατών. Το 70% δήλωσε σιγουριά πως η τεχνολογία θα είναι πιο κρίσιμη στα επόμενα 3-4 χρόνια.\nΚαι ενώ όλο και περισσότερα ψηφιακά προϊόντα και υπηρεσίες δημιουργούνται, ακριβώς εδώ υπάρχει κάτι σημαντικό, το ‘tech clash’. Είναι το (tech-)clash μεταξύ επιχειρηματικών μοντέλων (λειτουργίες, προϊόντα, εξυπηρέτηση) που βρίσκονται σε αναντιστοιχία με τις προσδοκίες και τις ανάγκες των ανθρώπων.\nΗ τεχνολογία δίνει εργαλεία σε όλους, αλλά η κακή και ελλιπής χρήση των εργαλείων αυτών από κυβερνήσεις, οργανισμούς και εταιρίες δημιουργεί αρνητικές εντυπώσεις και εμπειρίες. Για την ίδια έρευνα ο Paul Daugherty, Chief technology & innovation officer της Accenture δήλωσε «…πρέπει να αλλάξουμε τρόπο σκέψης, από το «γιατί έτσι γίνεται» στο «εμπιστεύομαι γιατί…»\nΞανά πίσω στην τεχνητή νοημοσύνη\nΗ Εμπιστοσύνη των πολιτών-καταναλωτών θα αποκτηθεί μέσα από εκπαίδευση (που πρέπει να ξεκινήσει στο σχολείο) και μέσα από καλές, διαφανείς, και επαγγελματικές πρακτικές των δημόσιων και ιδιωτικών εταιριών. Είναι μια διαρκής σχέση που καθημερινά θα βαθμολογείται. Αυτές οι πρακτικές πιστεύω πως απαιτείται να λάβουν υπόψη τους τα εξής:\nΝο1. Το “I” είναι «εγώ»…\nΟι οργανισμοί που θα βάλουν την τεχνητή νοημοσύνη να μας εξυπηρετήσει, να μας μιλήσει πρέπει να σχεδιάσουν πραγματικά προσωποποιημένες και ασφαλείς εμπειρίες. Για να νιώσει ο πολίτης-πελάτης, που τόσα χρόνια περίμενε παθητικά στην άλλη γραμμή του τηλεφώνου, ότι είναι ενεργός, μετράει η κουβέντα του, τον σέβονται – τελικά ο πελάτης «έχει τον έλεγχο».\nΝο2. Τεχνητή νοημοσύνη που με βοηθά\nΗ τεχνητή νοημοσύνη πρέπει να βοηθήσει τους ανθρώπους στη δουλειά τους, δίνοντας τους ποιότητα, γνώση, ευρήματα/συμπεράσματα. Να μην αντιμετωπιστεί απλά σαν γρήγορος αυτοματισμός, επειδή για παράδειγμα ένα τμήμα HR ανέβασε όλα τα βιογραφικά που δέχεται, ψηφιοποιήθηκαν και γλύτωσε το χαρτί. Όσο αυξάνονται οι δυνατότητες της τεχνητής νοημοσύνης, οργανισμοί και επιχειρήσεις πρέπει να σκεφτούν από την αρχή τις διαδικασίες και λειτουργίες που έχουν. Σε παγκόσμιο επίπεδο, μόλις το 37% των δημόσιων οργανισμών και επιχειρήσεων δηλώνουν, πως έχουν συμπεριλάβει στο σχεδιασμό τους διαδικασίες συνεργασίας συστημάτων-αυτοματισμών και ανθρώπων.\nΝο3. Smart things: δεν υπάρχει πια δίλημμα\nΈξυπνες πόλεις, συσκευές, συστήματα, λειτουργίες και έξυπνοι οργανισμοί και επιχειρήσεις. Δεν υπάρχει πια δίλημμα σε ποιόν από αυτούς ανήκει το τελικό προϊόν-υπηρεσία που βιώνει ο καθένας μας ως πολίτης-πελάτης. Κάποτε ήταν στην αποθήκη τους. Κάποτε έφτιαχναν μια εφαρμογή πληροφορικής για τη δική τους εταιρία ή τμήμα. Σήμερα όλες οι λύσεις και τα συστήματα είναι πλέον διαμοιραζόμενα αγαθά ανάμεσα στον κατασκευαστή, designer, developer και τον χρήστη που τα διαθέτει στην αγορά (πχ. συστήματα κάποιου Δήμου, ΚΕΠ, ή κάποιας εταιρίας τηλεπικοινωνιών). Το ίδιο και όλες οι ψηφιακές υποδομές κάθε επιχείρησης. Όπως εμείς ως ιδιώτες αγοράζουμε Microsoft Office 365 on-the-cloud, μια επιχείρηση λιανικής φαγητού μπορεί να έχει αποθηκευμένα τα στοιχεία της σε servers της Γερμανίας και το σύστημα παραγγελιών στη Ρουμανία, ενώ ο κούριερ-μηχανάκι είναι έξω από την πόρτα μας.\nΤα σημεία 1, 2, 3 φέρνουν τρομερές αλλαγές στο συλλογισμό, στο σχεδιασμό προϊόντων και υπηρεσιών και τελικά στη λειτουργία των οργανισμών και επιχειρήσεων σχετικά με εμένα, τον σημαντικό πολίτη-πελάτη. Για την ικανοποίηση, την ασφάλεια, τη διαφάνεια και την προστασία των συμφερόντων μου.\nΚαι αυτό απαιτεί νομική, επιχειρηματική, οικονομική προετοιμασία καθώς και ένα DNA καινοτομίας, διάθεσης δηλαδή για θετικές αλλαγές. Κάνοντας το σωστό για τον άνθρωπο και τότε ως αποτέλεσμα αυτού θα έρθουν η Εμπιστοσύνη, η Ικανοποίηση και τα κέρδη.\nΗ τεχνητή νοημοσύνη θα πάρει οποιαδήποτε επαναλαμβανόμενη δράση μας και θα την μετατρέψει στο πάτημα ενός κουμπιού ή σε ένα μοναδικό αριθμό κλήσης, ή σε ένα μοναδικό αριθμό πολίτη που θα ξεκλειδώνει διαδικασίες, υπηρεσίες, και οφέλη. Θα συντομεύσει τη δουλειά του υπαλλήλου, του ασφαλιστή, του δικηγόρου, του γιατρού, του πωλητή, του γραφίστα. Θα μειώσει το χρόνο έρευνας, κράτησης, πληρωμής και απόκτησης προϊόντων μέσα από ψηφιακά κανάλια.\nΑλλά για να γίνουν όλα αυτά απαιτείται ένα νέο πνεύμα συνεργασίας, πλαισίων νομοθεσίας, και μοιράσματος γνώσης ανάμεσα σε όλες τις βιομηχανίες. Πρέπει να καταργηθούν τα σιλό εκπαίδευσης, του γιγάντιου δημόσιου τομέα και του προσωποπαγούς επιχειρείν. Να μιλήσουν και να μάθουν μεταξύ τους. Στη θέση των παλιομοδίτικων λογικών, να δούμε κόσμους συνδημιουργίας καινοτομίας, κοινές νομικές ιδέες, διαβουλεύσεις και μεγάλες συνεργασίες από όλους, για όλους.\nΑλλιώς η αλλαγή θα είναι βίαιη και η τεχνητή νοημοσύνη θα μας «φορεθεί» ως αντιγραφή, χωρίς να έχει φτιαχτεί για εμάς, από εμάς. Και τότε το πιο πιθανό είναι να πατάς εκείνο το κουμπί, επειδή πρέπει, αλλά ο φόβος και η άρνηση στην αλλαγή να είναι το κυρίαρχο συναίσθημα της κοινωνίας. Τότε αυτές οι κοινωνίες μένουν οπισθοδρομικές και συντηρούν κοινωνικές αντιθέσεις και ανισότητες. Δεν πρέπει να γίνουμε τέτοια κοινωνία και χώρα.


Μαρία Χριστίνα Χατζηιωάννου – Gutenberg\nΣπούδασε στο Ιστορικό-Αρχαιολογικό Τμήμα της Φιλοσοφικής Σχολής Αθηνών, ΕΚΠΑ, και στο Πανεπιστήμιο της Ρώμης La Sapienza. Είναι Διευθύντρια Ερευνών στον κλάδο της Οικονομικής και Κοινωνικής Ιστορίας στο ΙΙΕ/ΚΝΕ του Εθνικού Ιδρύματος Ερευνών. Έχει διδάξει πτυχιακά και μεταπτυχιακά μαθήματα νεότερης ευρωπαϊκής ιστορίας στο Πανεπιστήμιο της Κρήτης και της Αθήνας. Συνεργάζεται ως εξωτερική ερευνήτρια με ελληνικά πανεπιστήμια (Ιόνιο, Κρήτης), αμερικανικά, γαλλικά, αγγλικά πανεπιστημιακά Ιδρύματα. Τα δημοσιεύματά της καλύπτουν θέματα της νεότερης κοινωνικής και οικονομικής ιστορίας, όπως τα επιχειρηματικά δίκτυα της διασποράς και τη συγκριτική μελέτη των εμπορικών οίκων και των πόλεων της Ανατολικής Μεσογείου.


anaplastiki.gr | Αναπλαστική Σχολή Πατρών: Οκτώβριος 2010\nΑναρτήθηκε από Αναπλαστική Σχολή Πατρών στις 6:34:00 μ.μ. Δεν υπάρχουν σχόλια:\nΑναρτήθηκε από προσδοκών στις 5:46:00 μ.μ. Δεν υπάρχουν σχόλια:\nΑναρτήθηκε από προσδοκών στις 6:44:00 μ.μ. Δεν υπάρχουν σχόλια:\nΑναρτήθηκε από Σωκράτης στις 8:34:00 μ.μ. Δεν υπάρχουν σχόλια:\nΕτικέτες "Η Φωτογραφία της... ημέρας"\nΤην Κυριακή 31 Οκτωβρίου 2010 στον\nΙερό Ναό Αγ. Βαρβάρας Πατρών\nθα τελεσθεί το μνημόσυνο του Ιπποκράτη...\nΈναρξις Όρθρου: 7:00 π.μ.\nΜας είπαν πως έφυγε. Μας ανακοίνωσαν τον αναμενόμενο πλην όμως απευκταίο θάνατό του. Ράγισαν οι καρδιές μας... Δεν μπορούσαμε να καταλάβουμε. Αργήσαμε να το συνειδητοποιήσουμε. Θέλαμε να ξυπνήσουμε από το όνειρο...\nΚαι όταν το καταφέραμε η σκληρή πραγματικότητα μας επιβεβαιώσε του λόγου το αληθές... Ναι ο δικός μας Ιπποκράτης εκοιμήθη. Τι όμορφα και παρηγορητικά το εκφράζει η Εκκλησία! Εκοιμήθη, πηγαίνοντας τώρα πια να συναντήσει Αυτόν που τόσο αγάπησε και πόθησε!\nΕκοιμήθη, οδεύοντας σε μιαν άλλη ζωή, σε μια παραδεισένια κατάσταση, σε μια ουράνια χαρά. Πως να διαγράψουμε από το νου μας, πως να μπορέσουμε να λησμονήσουμε την γεμάτη ζωντάνια παρουσία του στο κατηχητικό μας! Την χαρά που γέμιζε την καρδιά του ερχόμενος να ακούσει τον λόγο του Θεού, στολίζοντας την ζωή του με σταλαγματιές θεϊκής χάριτος. Τον πόθο του και την αγάπη του για την Εκκλησία, την επιθυμία του να παραμείνει αγνός στο σώμα και στην ψυχή! Τι ωραίος Νέος! Πράγματι μας προβλημάτιζε η παρουσία του. Πολλές φορές μας ήλεγχε κιόλας... Και να ήρθε η στιγμή που ο Γλυκύτατος Ιησούς, του έδειξε την Αγάπη του... Μια ασθένεια τον επισκέφθηκε. Ανίατη την ονομάζουν. Δύσκολη στη πορεία της. Πονεμένη στην έκβασή της. Σκεφτήκαμε: Μάλλον ο Θεός τον αγάπησε πολύ και θέλησε να τον πάρει κοντά Του.\nΥποθέσαμε πως: Τώρα πια με την ασθένεια αυτή, γέμισε ο παράδεισος όπως έλεγε ο π. Παΐσιος. Παρηγορηθήκαμε στην ιδέα πως: Ένα άνθρωπο χάσαμε από αυτή τη γη. Όμως ο ουρανός κέρδισε έναν Άγγελο. Και εμείς οι δικοί του άνθρωποι αποκτήσαμε έναν πρεσβευτή ενώπιον του Θεού. Αυτό μας έδωσε ελπίδα. Μας έκανε να πιστέψουμε πως η ζωή δεν τελειώνει εδώ.\nΟ χωρισμός προσωρινός. Η λύπη δικαιολογήμενη. Η καρδιά όμως μόνο ένα μπορεί να επιβεβαιώση: Ο δικός μας Ιπποκράτης δεν χάθηκε! Ο δικός σας Ιπποκράτης δεν έφυγε! Ζει και περιμένει και αυτός να ακούσει το χαρμόσυνο μήνυμα της Αναστάσεως ότι: Χριστός Ανέστη!! Αιωνία σου μνήμη!!!\nΟι φίλοι σου από τις Νεανικές Ομάδες της Αναπλαστικής Σχολής Πατρών\nΑναρτήθηκε από O Yπομένων στις 7:01:00 μ.μ. Δεν υπάρχουν σχόλια:\nΑν νιώθω φόβο, να προχωράω μπροστά\nΑν νιώθο άρρωστος, να διπλασιάσω τις δυνάμεις μου\nΑν νιώθω κατωτερότητα, να φορέσω καινούργια ρούχα\nΑν νιώθο δυστυχία, να προσμένω την Ευτυχία\nΕίναι στο χέρι μας να μπορούμε να ζούμε με την\nαλήθεια, με την Αρετή & με την Εγκράτεια, που είναι\nο τρόπος αρέσει στον Θεό, γιατί κανείς δεν μπορεί\nποτέ να μας εξαναγκάσει να κάνουμε χωρίς την θέλησή\nμας όποιο κακό.\nΑλλά να είμαστε Κύριοι των συναισθημάτων μας & να\nμπορέσουμε να δούμε τον καλό ΠΟΙΜΕΝΑ.\nΑναρτήθηκε από O Yπομένων στις 6:47:00 μ.μ. Δεν υπάρχουν σχόλια:\nἜχει ενδιαφέρον ἡ ματιὰ των ξένων για το ΟΧΙ του 1940, και μάλιστα απο την μακρινὴ Ἀμερική. Πως ἡ άγνωστη, μικρή, ασήμαντη για τους ξένους Ἑλλάδα, σε λίγες ἑβδομάδες έγινε ἡ χώρα τῶν ἀρχαίων ηρώων. Οι τίτλοι είναι χαρακτηριστικοί: Ἡ «Χώρα τῶν εἰσβολῶν» δίνει τὴν θέσι της στὰ έπιφωνήματα θαυμασμοῦ: «Ζήτω ἡ Ἑλλάς», «Γιοὶ τῆς Ἑλλάδος», «Παιδιὰ τοῦς Σωκράτους»!!\nΑναρτήθηκε από Αναπλαστική Σχολή Πατρών στις 10:25:00 μ.μ. Δεν υπάρχουν σχόλια:\nΑναρτήθηκε από προσδοκών στις 6:43:00 μ.μ. Δεν υπάρχουν σχόλια:\nΑναρτήθηκε από Αναπλαστική Σχολή Πατρών στις 11:13:00 π.μ. Δεν υπάρχουν σχόλια:\nΕτικέτες Αφιερώματα, Πατριωτική Μνήμη\nΑναρτήθηκε από O Yπομένων στις 9:08:00 π.μ. Δεν υπάρχουν σχόλια:\nKλείδωσέ τα, δεσποινίς. Eξιστορεί μια οικοδιδασκάλισσα\nO άντρας μου ήτανε τότε στη φυλακή. Τον πήρανε απ’ το σπίτι μας νύχτα. Έτρεχα κι εγώ κι οι αδελφές μου μέρες να μάθουμε πού τον πήγανε. Kάναμε μήνες να τον ξαναδούμε.\nEίχε αρχίσει κι η πείνα. Όλος ο κόσμος πουλούσε ότι είχε στη μαύρη αγορά. Για μιας εβδομάδας ψωμί, για μιας μέρας φαγητό έδινε ρούχα, έπιπλα, κα. Πουληθήκανε και σπίτια χιλιάδες και πολλοί κλέβανε. O αδελφός μου πούλησε κρυφά όσα βιβλία είχαμε στην αποθήκη, ούτε είδηση πήραμε, για λίγο ψωμί.\nΔυο φίλες μού είπανε πως ένας εργοστασιάρχης πολύ πλούσιος, ζητούσε μια κοπέλα ως νταντά για τα δυο του παιδιά. Mε στείλανε στο σπίτι της αδελφής του πρώτα για να με δει και να πει αν κάνω για τη δουλειά. Συμφωνήσαμε και με στείλανε αμέσως στο σπίτι με τ’ αμάξι τους. Tα παιδιά ήταν 8 και 4 χρονώ. Πρωί πρωί την άλλη μέρα είδα το γάλα που φορτώσανε σε κάρα, κάτι βαρέλια ψηλά, τα φορτώσανε για τους Γερμανούς. Eίδα και το βούτυρο μπάλες μπάλες σαν του ποδοσφαίρου, το πουλούσανε χώρια.\nEμείς πίναμε από μισό μπουκάλι γάλα. Πηγαίναμε πολλές φορές στο στάβλο, όπου ο υπεύθυνος εκεί άρμεγε κάποια ζώα ειδικά για μας. Tο πίναμε ζεστό. Kάθε άλλο φαγώσιμο ήταν κλειδωμένο σε ένα υπόγειο. Mου εμπιστεύτηκε ο κύριος εμένα τα κλειδιά για λίγον καιρό. Mέσα υπήρχαν φαγώσιμα εκλεκτά και άφθονα. Συχνά τρώγανε πάστες και γλυκά ο πατέρας και τα παιδιά, εμένα όμως δεν μου έδιναν τίποτα. Mου έδινε ό,τι έμενε στην πιατέλα κι έλεγε: «Kλείδωσέ τα, δεσποινίς». Kαι τα κλείδωνα, χωρίς να τα φάω.\nKαμιά φορά βρίσκανε τρόπο επισκέπτες, συγγενείς και φίλοι, και ανοίγανε την κλειδαριά, και τρώγανε κρυφά. Άλλες φορές αν είχε καλεσμένους και τους σέρβιραν κανένα ολόκληρο μοσχάρι ψητό, έβλεπες να τρώνε λαίμαργα, να μη σταματούνε, αναστενάζανε, φουσκώνανε. Mου έτυχε να με πάρουνε τα δάκρυα, θυμούμουνα τους δικούς μου, δεν κατέβαινε μπουκιά και μου είπε ύστερα ο κύριος θυμωμένος «μήπως καλύτερα να τρώω χώρια…»\nΌ,τι μπορούσα κι εγώ έκρυβα για την οικογένεια μου. O πατέρας μου αρρώστησε πρώτος. Tον είχα δεί ένα βράδυ που είχα κατέβει κι έψαχνε σ’ ένα σωρό σκουπίδια στη γωνιά του δρόμου, δεν το ξεχνώ αυτό το γεγονός. Όταν πια είχε αρρωστήσει βαριά, τον πήγαμε σε νοσοκομείο αλλά δεν ήθελε και δέχτηκε με πολλά παρακάλια. Kατέβαινα μια δυο φορές την εβδομάδα, στα κλεφτά, για να τον δω στο νοσοκομείο το οποίο απείχε 3 ώρες δρόμο με τα πόδια. Μια καλή μαγείρισσα μου φύλαγε τα παιδιά την ώρα του μεσημεριανού ύπνου. Του πήγαινα και φαγητό, εκείνος το περίμενε πώς και πώς. Ό,τι έβαζα μπροστά του το καταβρόχθιζε. Μια φορά είχα να πάω μια βδομάδα, και όταν πήγα στη στιγμή κατάπιε ό,τι του πήγα, ντολμάδες και σιτάρι βρασμένο και λίγο ψωμί κι ένα τσαμπί σταφύλι. Mου είπε: «Σ’ ευχαριστώ, μα δεν έχω πολύ ζωή ακόμα». Kαι την άλλη νύχτα πέθανε. Mε ειδοποιήσανε, κατέβηκα, και του κάναμε την κηδεία. Tην άλλη μέρα μού έκανε ο κύριος παρατήρηση ότι δεν του είπα τίποτα. «Tι να σας πω…», του είπα… Mου έδινε από τότε για την οικογένειά μου 2-3 κιλά γάλα την εβδομάδα. H μητέρα μου σώθηκε και μερικοί μας γειτόνοι. Tον άντρα μου τον είχανε στείλει σε ένα στρατόπεδο στη Λάρισα, οπότε ήταν πολύ δύσκολη η επικοινωνία μας.\nΑναρτήθηκε από προσδοκών στις 10:10:00 μ.μ. Δεν υπάρχουν σχόλια:\nΕτικέτες Διάφορα, Πατριωτική Μνήμη\nΑναρτήθηκε από προσδοκών στις 6:42:00 μ.μ. Δεν υπάρχουν σχόλια:\n“...Σ' ένα ιεραποστολικό περιοδικό έφραφε την εξής είδηση: Είχε τελειώσει η ομαδική κατήχηση και περίμεναν τον Επίσκοπο για την βάπτιση. Όμως η παρατεταμένη ανομβρία έγινε αιτία να στερέψουν η λίμνη και το ποτάμι και δεν υπήρχε ούτε ένας κουβάς να βαπτισθούν, τουλάχιστον τα μωρά. Ένα αυτοκίνητο ερχόταν κάθε μέρα και έδινε νερό με το ποτήρι. Πουλούσαν ό,τι είχαν για να αγοράσουν λίγο νερό να επιβιώσουν...”\nΠηγή: “Λυδία” Τεύχος 451 Σεπτέμβριος 2010\nΑναρτήθηκε από Αναπλαστική Σχολή Πατρών στις 10:59:00 π.μ. Δεν υπάρχουν σχόλια:\nΟ γέροντας Φιλόθεος Ζερβάκος, κατά κόσμον Κωνσταντίνος, γεννήθηκε στους Μολάους της Λακωνίας το έτος 1884. Οι γονείς ήταν άνθρωποι πιστοί στο Θεό και ενάρετοι. Από την παιδική του ηλικία φάνηκε μια έμφυτη κλίση του προς την Εκκλησία και ένας ιερός ζήλος τον διακατείχε. Εκκλησιαζόταν τακτικά, προσευχόταν κατά μόνας και μελετούσε τα ιερά κείμενα. Την Αγία Γραφή, τους βίους των αγίων και άλλα ψυχωφελή βιβλία, τα οποία επίμονα αναζητούσε. Όσο μεγάλωνε στην ηλικίααυξανόταν και ο πόθος του να αφιερωθεί ολοκληρωτικά στον Θεό. Επειδή αγαπούσε τα γράμματα, όταν τελείωσε το δημοτικό σχολείο, οι γονείς του τον έστειλαν στο Διδασκαλείο. Μετά την περάτωση των σπουδών του, διορίσθηκε διδάσκαλος στα δεκαπτεά του χρόνια. Όμως ο νεαρός Κωνσταντίνος είχε άλλες επιθυμίες. Μέσα του δυνάμωνε ο πόθος για την αναχώρηση. Λαχταρούσε να μιμηθεί τη ζωή των Αγγέλων, όσο γινόταν πιο σύντομα. Σε κάθε του απόφαση έπρεπε να είχε τη σύμφωνη γνώμη του πνευματικού του. Κάνοντας υπακοή υπηρέτησε πρώτα στον στρατό ως υπαξιωματικός. Είχε τη μεγάλη ευλογία να βρεθεί κοντά στον Άγιο Νικόλαο τον Πλανά. Στον Ναό του προφήτου Ελισσαίου πήρε μέρος σε πολλές αγρυπνίες. Έψαλλε με τους πιστούς χριστιανούς και φημισμένους λογοτέχνες Αλέξανδρο Παπαδιαμάντη και Αλέξανδρο Μωραϊτίδη. Όταν τελείωσε η υπηρεσία του στον επίγειο Βασιλέα, ήταν πια ελεύθερος να υπηρετήσει τον Επουράνιο.\nΗ απόφασή του να γίνει μοναχός ήταν πλέον αμετάκλητη. Ο Θεός έφερε τα βήματά του κοντά στον Άγιο Νεκτάριο. Άνοιξε την καρδιά του στον σοφό και διακριτικό ιεράρχη. Όπως ήταν φυσικό, ο Άγιος χάρηκε για την απόφασή του. Τον συμβούλεψε μάλιστα να αφιερωθεί στην ξακουστή Μονή Λογγοβάρδας. Ο Κωνσταντίνος φανέρωσε την έντονη επιθυμία του να μονάσει στο Άγιον Όρος. Ο Άγιος Νεκτάριος δεν του έκλεισε τον δρόμο. Τον προειδοποιήσε όμως ότι, όπου και να πάει θα καταλήξει στη Λογγοβάρδα. Προσπάθησε να πάει στο Άγιον Όρος αλλά ανυπέρβλητα εμπόδια τον απέτρεψαν και έτσι τα βήματά οδηγήθηκαν στη Πάρο. Το έτος 1907 εκάρη μοναχός ονομασθείς Φιλόθεος και εν συνεχεία χειροτονείθηκε Διάκονος. Το 1912 χειροτονείθηκε πρεσβύτερος-Αρχιμανδρίτης-Πνευματικός. Το 1930 γίνεται ηγούμενος της μονής της μετανοίας του συνεχίζοντας την παράδοση των κολλυβάδων, ζώντας ασκητικά και αγωνιστικά.\nΤο 1939 ίδρυσε στην Πάρο το Γυναικείο ησυχαστήριο της Παναγίας των θαψανών όπου εγκαταβίωσε τα τελευταία χρόνια της ζωής μέχρι την οσιακή κοιμησή του στις 8 Μαΐου 1980.\nΑναρτήθηκε από O Yπομένων στις 7:46:00 π.μ. Δεν υπάρχουν σχόλια:\nΕτικέτες Αφιερώματα, Πατέρων Πνοή...\nΑναρτήθηκε από O Yπομένων στις 3:24:00 μ.μ. Δεν υπάρχουν σχόλια:\nΑναρτήθηκε από Αναπλαστική Σχολή Πατρών στις 3:02:00 μ.μ. Δεν υπάρχουν σχόλια:\nΕτικέτες "Η Φωτογραφία της... ημέρας", Αφιερώματα, Κατηχητικά, Στιγμιότυπα..., Φωτογραφίες\nΑναρτήθηκε από προσδοκών στις 6:41:00 μ.μ. Δεν υπάρχουν σχόλια:\nΑναρτήθηκε από προσδοκών στις 6:39:00 μ.μ. Δεν υπάρχουν σχόλια:\nΑναρτήθηκε από προσδοκών στις 6:38:00 μ.μ. Δεν υπάρχουν σχόλια:\nΈνα καταπληκτικό κείμενο για την επέτειο της 28ης Οκτωβρίου\nΗ ένοπλη σύγκρουσή μας με τους Ιταλούς, με την οποία μπήκαμε κι εμείς στον Β´ Παγκόσμιο Πόλεμο, άρχισε τα ξημερώματα της 28ης Οκτωβρίου 1940. Κι άρχισε με δική τους, πρώτα, επίθεση. Επειδή κατά τις πρώτες μεταμεσονύκτιες ώρες της ημέρας εκείνης απορρίψαμε τελεσίγραφό τους, με το οποίο απαιτούσαν να δεχτούμε να καταλάβουν ορισμένες παραγωγικές θέσεις στον τόπο μας, για να διασφαλιστούν, όπως ισχυρίζονταν, από πιθανή επίθεση αντιπάλων τους, αποφάσισαν να καταλάβουν τις θέσεις αυτές με τα όπλα, με πόλεμο. Και στα σύνορά μας με την Αλβανία (την οποία είχαν καταλάβει από το προηγούμενο έτος) απ’ όπου, προς τον σκοπό αυτό, εξεκίνησαν, άρχισε ο σκληρός αγώνας της απόκρουσής τους. Ένας αγώνας που αρκετοί δεν περίμεναν να κρατήσει πολύ. Ύστερα από κάποια αντίσταση –έλεγαν όλοι– που θα κάναμε για εθνικό γόητρο περισσότερο, θα αναγκαζόμασταν να τον σταματήσουμε. Είτε με κάποια ανώδυνη, κατά το δυνατόν, για μας, συνθήκη είτε βάσει άλλης ευλογοφανούς δικαιολογίας, θα δίναμε τέλος στις εχθροπραξίες. Περιθώρια για άλλη λύση δεν άφηνε η συντριπτική υπεροχή των Ιταλών σε στρατό και σε μέσα. Αλλά, πολύ γρήγορα, τα πράγματα διέψευσαν τις εκτιμήσεις αυτές. Διότι δεν πετάξαμε μόνον έξω από τα σύνορά μας τους αλαζόνες εισβολείς, αλλά τους απωθήσαμε εν συνεχεία και μέσα στον αλβανικό χώρο, που προκαλέσαμε τον παγκόσμιο θαυμασμό. Κάναμε τον αγώνα μας έπος. Το «έπος της Αλβανίας», όπως έμεινε να λέγεται...\nΓια να δείτε όλο το κείμενο κάντε κλικ ΕΔΩ .\nΑναρτήθηκε από προσδοκών στις 5:12:00 μ.μ. Δεν υπάρχουν σχόλια:\nΘα έχεις ακούσει να λένε καμιά φορά:-Τον είδες το Θεό;Δεν ξέρω τι απάντησες, μα εγώ σε μιά τέτοια ερώτηση απάντησα:-Εσύ τον είδες τον κατασκευαστή του αυτοκινήτου, του αεροπλάνου, του διαστημόπλοιου;Δεν τον είδες! Από τα κατασκευάσματα όμως ξέρεις καλά όχι μόνο ότι υπάρχει, αλλά και πόση επιστήμη, και τεχνική, και καλλιτεχνία, και δύναμη έχει. Από τα κατασκευάσματα ανάγεσαι στον κατασκευαστή. Αυτό λέει η απλή λογική.'Ετσι, και στα δημιουργήματα της Δημιουργίας, της φύσης, του Σύμπαντος, φαίνεται η σοφία και η δύναμη του Δημιουργού. «Τα γαρ αόρατα αυτού από κτίσεως κόσμου τοις ποιήμασι νοούμενα καθοράται, η τε αίδιος αυτού δύναμις και Θειότης» γράφει ο Απόστολος Παύλος στους Ρωμαίους (α' 20).Και φαίνεται ακόμα και η αγάπη του Δημιουργού Θεού Πατέρα, γιατί μας τα προσφέρει όλα δωρεάν.Φαίνεται, λοιπόν, ο Δημιουργός.\nΕΛΑ ΝΑ ΔΕΙΣ ΤΟ ΘΕΟ σε ελάχιστα απ' τα πάμπολλα έργα Του. "Ομως και σε τούτα τα ελάχιστα θα τον δεις πάνσοφο και παντοδύναμο και πανάγαθο.«Λάμπει και στα πιο μικρά πράγματα η Θεική δύναμη. Μέγιστος και στα ελάχισrα φαίνεται ο Θεός», έγραφε ένας ποιητής. Και θα πειστείς και θα χαρείς πάρα πολύ που έχεις ένα τέτοιο Πατέρα. Και θα ζεις νιώθοντας ασφάλεια και δύναμη και αγάπη.\nΑναρτήθηκε από Αναπλαστική Σχολή Πατρών στις 10:33:00 μ.μ. Δεν υπάρχουν σχόλια:\nΕτικέτες Βιβλιοπαρουσιάσεις, Πατέρων Πνοή...\nΑναρτήθηκε από προσδοκών στις 6:35:00 μ.μ. Δεν υπάρχουν σχόλια:\n" O φακός του anaplastiki.gr "\nΑναρτήθηκε από O Yπομένων στις 11:35:00 π.μ. Δεν υπάρχουν σχόλια:\nΜαρτυρία απόφοιτου του προγράμματος της θεραπευτικής Κοινότητας Αγίας Σκέπης.\n“ Έλα δοκίμασε αυτά τα χάπια! Θα σε κάνουν να νιώσεις καλύτερα! Όλοι παίρνουμε τέτοια. Θα δεις, είναι τέλεια!”.\n“ Για να είσαι στην παρέα μας πρέπει να είσαι μάγκας!” άκουσε κάποιον να λέει.\nΣε δδυό μήνες άρχισε να κλέβει! Στην αρχή από το σπίτι του, τα λεφτά που φύλαγε η μητέρα του για το ρεύμα ή και το νοίκι. Ξυπνούσε το πρωί με πόνους και έπρεπε να βρει το βασιλιά, για να του δώσει αυτό το τέλειο πράγμα να το κάνει χρήση.\n“ Έλα πάρε να πίνεις από αυτό. Είναι μαγκιά!” του λέγανε.\n“ Θα έχεις γκόμενες!”\n“Θα ανήκεις στην παρέα μας και θα είσαι ένας από εμάς!”.\nΕ, ρε μάγκας να σου πετύχει. Ούτε να σταθεί όρθιος δεν μπορούσε. Στην οικογένεια του ακούσανε για την Αγία Σκέπη και προσπάθησαν να τον πείσουν να πάει. “ Τι να πάω στους παπάδες; Καλά τρελοί είστε; Το ξέρουν αυτοί; Μόνο προσευχές και να κλέβουν είναι καλοί!” έλεγε.\nΠως τα φέρνει η ζωή καμιά φορά και αναγκάζεται να μιλήσει με τον Γέροντα Αθανάσιο. Τον πείθει να πάει στην κοινότητα και να προσπαθήσει να κόψει τα ναρκωτικά. “Εγώ με τους παπάδες δεν τα πάω καλά έλεγε και συνέχισε να το λέει μέχρι που ... όταν μπήκε στην κοινότητα η χρονολογία ήταν 2002 και τώρα έχουμε 2010.\nΠηγή: “ Παράκληση” Ι. Μητρόπολις Λεμεσού, τεύχος 56 Οκτώβριος 2010, σ.11, Κύπρος.\nΑναρτήθηκε από Αναπλαστική Σχολή Πατρών στις 11:29:00 π.μ. Δεν υπάρχουν σχόλια:\nΑναρτήθηκε από προσδοκών στις 6:33:00 μ.μ. Δεν υπάρχουν σχόλια:\nΑναρτήθηκε από προσδοκών στις 5:15:00 μ.μ. Δεν υπάρχουν σχόλια:\nΕτικέτες Αμβλώσεις, Βίντεο\nΠως καταλαβαίνουμε το φύλο μιας μύγας\n"Τι κάνεις εκεί;" ρωτάει αυτή.\n"Κυνηγάω μύγες" απαντάει αυτός.\n"Σκότωσες καμία;" ρωτάει αυτή.\n"Αμέ, 3 αρσενικές και 2 θηλυκές" απαντάει αυτός.\nΈκπληκτη αυτή ρωτάει. "Πως ξεχωρίζεις τις αρσενικές από τις θηλυκές;!"\nΚαι αυτός απαντάει, "οι 3 ήταν στη μπύρα και οι 2 ήταν στο τηλέφωνο..."\nΑναρτήθηκε από Σωκράτης στις 7:51:00 μ.μ. Δεν υπάρχουν σχόλια:\nΤην Δευτέρα 25 Οκτωβρίου 2010 εορτάζει το Παρεκκλήσιο της Αναπλαστικής Σχολής Πατρών (Ιωνίας 47) επ' ονόματι της Αγίας Ταβιθά.\n-Την Κυριακή 24 Οκτωβρίου 2010 και ώρα 6:00μ.μ. θα ψαλλεί Μέγας Πανηγυρικός Εσπερινός μετά θείου Κηρύγματος.\nΘα ψάλλει η χορωδία της νεανικών ομάδων της Αναπλαστικής Σχολής Πατρών...\nΤην Δευτέρα 25 Οκτωβρίου 2010 και ώρα 7:00π.μ. θα ψαλλεί ο Όρθρος και εν συνεχεία\nΠανηγυρική Θ. Λειτουργία.\nΕτικέτες Ανακοινώσεις, Εκδηλώσεις, Κατηχητικά\nΡωσία 1910 - Tolstoy (συγγραφέας)\nΑναρτήθηκε από προσδοκών στις 6:32:00 μ.μ. Δεν υπάρχουν σχόλια:\nΤαξίδευε κάποιος με ένα Seicento στην εθνική και κάποια στιγμή του μένει\nτελείως. Ο άνθρωπος τα έβαλε με την τύχη του γι΄αυτό που έπαθε. Εκείνη\nτην ώρα περνούσε κάποιος με μια BMW και βλέπει την όλη κατάσταση.\n-Φιλάρα μπορώ να σε τραβήξω μέχρι την επόμενη πόλη. Θα σε δέσω με\nένα ...σχοινί, εσύ μπες στο δικό σου και άμα τρέχω ή κάτι δεν πάει καλά\nΔένουν τα δυο αυτοκίνητα και ξεκινάνε. Η BMW να πηγαίνει το πολύ με\nπενήντα χιλιόμετρα και ο άλλος από πίσω να είναι αραχτός με το τσιγάρο,\nχαζεύει το τοπίο.\nΚάποια στιγμή δίπλα στην BMW έρχεται ένας με μια Mercedes και κάνει στον οδηγό της BMW:\n-Χαιρετώ το χελωνάκι της εθνικής, και το σανιδώνει.\nΤα παίρνει στο κρανίο ο οδηγός της BMW και καρφώνει το πόδι του στο\nγκάζι. Τελικά καταλήγουν τα δυο αυτοκίνητα να κάνουν άγρια κόντρα,\nτρέχοντας γύρω στα διακοσαπενήντα χιλιόμετρα την ώρα. Ο άλλος από\nπίσω να κορνάρει απεγνωσμένα αλλά ο οδηγός της BMW είναι τόσο\nαπορροφημένος με την κόντρα που τον έχει ξεχάσει τελείως.\nΠιο κάτω είναι ένα περιπολικό της τροχαίας, βλέπει να περνούν, σαν\nσίφουνες τα τρία αυτοκίνητα και τρέχει να δώσει αναφορά στον ασύρματο.\n-Εδώ περιπολικό 326, μόλις είδα κάτι τελείως τρελό.\n-Τι πράγμα εννοείς;\n-Μόλις πέρασαν μια BMW και μια Mercedes τρέχοντας με 250 χιλιόμετρα.\n-Και που το παράξενο, τον ρωτάνε από τον ασύρματο.\n-Από πίσω σε απόσταση ενός μέτρου έτρεχε και ένα Seicento με 250\nχιλιόμετρα και κόρναρε, κιόλας, για να προσπεράσει !!!\nΑναρτήθηκε από O Tάλας στις 8:00:00 π.μ. Δεν υπάρχουν σχόλια:\nΑναρτήθηκε από προσδοκών στις 6:50:00 μ.μ. Δεν υπάρχουν σχόλια:\nΑυτές οι φωτογραφίες των δύο πουλιών τραβήχτηκαν στην Ουκρανία. Ο φωτογράφος τις πούλησε με συμβολικό αντίτιμο σε πασίγνωστη γαλλική εφημερίδα. Και όλα τα φύλλα της συγκεκριμένης εφημερίδας ξεπουλήθηκαν την ημέρα της δημοσίευσης αυτών των εικόνων…\nΑναρτήθηκε από O Yπομένων στις 3:08:00 μ.μ. Δεν υπάρχουν σχόλια:\nΑναρτήθηκε από O Yπομένων στις 2:51:00 μ.μ. Δεν υπάρχουν σχόλια:\nΗ Μ. Ασία ήταν μια περιοχή όπου γνώρισε μεγάλη πολιτισμική ανάπτυξη. Γράμματα, τέχνες, μουσική όλα άνθιζαν λόγω τις παρουσίας άξιων και "μερακλήδων" ανθρώπων να τα στηρίξουν.\nΣτον μουσικό χώρο υπήρχε πλήθος ατόμων με μεγάλη θεωριτική και πρακτική κατάρτιση, οι οποίοι και ήρθαν στην Ελλάδα με την καταστροφή του 1922, και επηρέασαν πάρα πολύ το μουσικό γίγνεσθαι του τόπου.\nΟι Μικρασιάτες λοιπόν αγαπούσαν την μουσική, στα διάφορα είδη της. Όσον αφορά όμως τους αμανέδες, ξεχώριζαν 5 οι οποίοι ήταν πολυτραγουδισμένοι αλλά έχουν περάσει και στην δισκογραφία σε διάφορες εκτελέσεις και παραλλαγές. Όλοι τους ανήκουν στον τομέα της ανώνυμης δημιουργίας :\n1) Μπουρνοβαλιός μανές. Η παρούσα εκτέλεση αποτελεί μια παραλλαγή ηχογραφημένη από τον Γιώργο Κατσαρό στην Αμερική το 1928 :\n2) Τζιβαέρι μανές. Τραγουδά ο Αντώνης Νταλγκάς, 1931 :\n3) Σμυρνέϊκο μινόρε. Τραγουδά η Μαρίκα Παπαγκίκα, 1919 :\n4) Γαλατά ή Ανταμαμάν μανές. Τραγουδά η Ρίτα Αμπάτζη, 1932 :\n5) Ταμπαχανιώτικος μανές. Τραγουδά ο Κώστας Νούρος :\nΑναρτήθηκε από προσδοκών στις 12:00:00 π.μ. Δεν υπάρχουν σχόλια:\nΑναρτήθηκε από Σωκράτης στις 10:15:00 π.μ. Δεν υπάρχουν σχόλια:\n▼ Οκτώβριος (64)\n" Θρησκευτικά: Σημείο Αναφοράς για τους νέους... "...


Διακήρυξη Πρόχειρου Μειοδοτικού Διαγωνισμού για την : «Προμήθεια Γραφικής Ύλης και Αναλώσιμων Υλικών »\nΠΡΟΣΟΧΗ - Έχει προστεθεί αρχείο με πίνακες οικονομικής προσφοράς σε επεξεργάσιμη μορφή\nΠΡΟΧΕΙΡΟΥ ΜΕΙΟΔΟΤΙΚΟΥ ΔΙΑΓΩΝΙΣΜΟΥ ΜΕ ΚΡΙΤΗΡΙΟ ΑΝΑΘΕΣΗΣ ΤΗΝ ΧΑΜΗΛΟΤΕΡΗ ΤΙΜΗ ΑΝΑ ΠΙΝΑΚΑ ΓΙΑ ΤΗΝ ΕΠΙΛΟΓΗ ΑΝΑΔΟΧΟΥ ΓΙΑ ΤΗΝ «ΠΡΟΜΗΘΕΙΑ ΓΡΑΦΙΚΗΣ ΥΛΗΣ ΚΑΙ ΑΝΑΛΩΣΙΜΩΝ ΥΛΙΚΩΝ»\nΗ Διεύθυνση Εθνικού Αρχείου Μνημείων διενεργεί Πρόχειρο Μειοδοτικό Διαγωνισμό με κριτήριο ανάθεσης την χαμηλότερη τιμή ανά Πίνακα (αρ. 2 Π.Δ. 118/2007 και αρ. 12 παρ. 1 Π.Δ. 99/1992) για την επιλογή αναδόχου για την «Προμήθεια γραφικής ύλης και αναλώσιμων υλικών» με τα ακόλουθα στοιχεία:\nΤο αντικείμενο της προμήθειας περιλαμβάνει την προμήθεια γραφικής ύλης και αναλώσιμων υλικών για εκτυπωτές, φωτοτυπικά και FAX καθώς και αναλώσιμων υλικών ηλεκτρονικών υπολογιστών (hardware) σύμφωνα με τις προδιαγραφές και την περιγραφή της τεχνικής έκθεσης του Παραρτήματος Α της αναλυτικής διακήρυξης αρ. 1/2014 για το εν λόγω έργο. Οι υποψήφιοι ανάδοχοι μπορούν να καταθέσουν προσφορά για κάθε Πίνακα ξεχωριστά είτε για το σύνολο τους. Η κατακύρωση θα πραγματοποιηθεί με το σύστημα των πολλαπλών αναδόχων πάντα με κριτήριο κατακύρωσης την χαμηλότερη τιμή ανά Πίνακα.\nΌλα τα προσφερόμενα είδη που αφορούν στα μελάνια, για τα οποία θα καταθέσουν προσφορά οι υποψήφιοι ανάδοχοι, μπορούν να είναι αυθεντικά ή και ισοδύναμα, σύμφωνα πάντα με τις προδιαγραφές του Παραρτήματος Α΄ - Τεχνικές Προδιαγραφές.\n6) Η διάρκεια της σύμβασης ορίζεται από την υπογραφή της και για διάρκεια σαράντα (40) ημερών.\n8) Οι ενδιαφερόμενοι μπορούν να προμηθεύονται δωρεάν το αναλυτικό κείμενο της Διακήρυξης με τα Παραρτήματα αυτής (Α΄ -Β΄) από την Διεύθυνση Εθνικού Αρχείου Μνημείων, υπεύθυνη κα. Μ. Κανελλοπούλου, τηλ. 210 3358000- εσωτ. 147, fax : 210 3358190-191, e-mail: deam@culture.gr (ώρες 09:00 με 15:00). Η αναλυτική Διακήρυξη δημοσιεύεται επίσης στον διαδικτυακό κόμβο της Υπηρεσίας http://nam.culture.gr, στο διαδικτυακό κόμβο του Υπουργείου Πολιτισμού & Αθλητισμού (http://digitallibrary.yppo.gr/) καθώς και στο διαδικτυακό κόμβο του ΔΙΑΥΓΕΙΑ (http://diavgeia.gov.gr). Δεν προβλέπεται προθεσμία για την παραλαβή της Διακήρυξης.\n10) Οι προσφορές υποβάλλονται στο Πρωτόκολλο της Διεύθυνσης Εθνικού Αρχείου Μνημείων, υπόψη κας Μ. Κανελλοπούλου, μέχρι την 06/02/2014, ημέρα Πέμπτη και ώρα 15:00 (καταληκτική ημερομηνία). Ημερομηνία διενέργειας του διαγωνισμού ορίζεται η 07/02/2014, ημέρα Παρασκευή και ώρα 11:00.\n11) Η αποσφράγιση του κυρίως φακέλου των προσφορών θα γίνει στην Διεύθυνση Εθνικού Αρχείου Μνημείων, στις 07/02/2014, ημέρα Παρασκευή και ώρα 11:00 και μπορούν να παρίστανται όσοι εκ των συμμετεχόντων το επιθυμούν.\n12) Οι υποψήφιοι μπορούν να ζητούν μόνο εγγράφως διευκρινίσεις για το περιεχόμενο της παρούσας από την Αναθέτουσα Αρχή μέχρι της 27/01/2014. Οι απαντήσεις παρέχονται γραπτώς και το αργότερο μέχρι 31/01/2014. Οι παρεχόμενες απαντήσεις - διευκρινίσεις της Αναθέτουσας Αρχής σε καμία περίπτωση δεν επιτρέπεται να τροποποιούν ουσιωδώς το περιεχόμενο και τους όρους της παρούσας. Όλες οι υποβληθείσες ερωτήσεις των ενδιαφερομένων, συνοδευόμενες από όλες τις απαντήσεις - διευκρινίσεις της Αναθέτουσας Αρχής αναρτώνται άμεσα στην ιστοσελίδα http://nam.culture.gr. Επ’ αυτών καθώς και επί των σχετικών απαντήσεων – διευκρινίσεων της Αναθέτουσας Αρχής ενημερώνεται αμέσως η Επιτροπή του άρθρου 12 παρ. 1 της παρούσας.\n13) Μετά την υποβολή των προσφορών, διευκρινίσεις, τροποποιήσεις ή αποκρούσεις όρων της παρούσας από τους υποψήφιους δε γίνονται δεκτές και απορρίπτονται ως απαράδεκτες.\n14) Δικαίωμα συμμετοχής στο διαγωνισμό έχουν νομικά και φυσικά πρόσωπα που:\n15) Λόγοι αποκλεισμού: Αποκλείονται όσοι δεν πληρούν τους όρους των διατάξεων του άρθρου 6 παρ. 2 σημεία α) έως ε) του Π.Δ. 118/2007 και των άρθρων 8 και 9 της αναλυτικής Διακήρυξης.\n16) Ο χρόνος ισχύος των προσφορών είναι εκατόν είκοσι (120) μέρες.\n17) H σύμβαση η οποία θα υπογραφεί μεταξύ της Διεύθυνσης Εθνικού Αρχείου Μνημείων και του Αναδόχου θα χρηματοδοτηθεί από το Ευρωπαϊκό Ταμείο Περιφερειακής Ανάπτυξης και από εθνικούς πόρους στο πλαίσιο του Επιχειρησιακού Προγράμματος «Ψηφιακή Σύγκλιση 2007-2013».\n19) Προσφυγές και ενστάσεις υποβάλλονται στην Επιτροπή Ενστάσεων για τους λόγους και στις προθεσμίες που ορίζονται στο άρθρο 15 του Π.Δ. 118/2007. Περαιτέρω διευκρινίσεις για την υποβολή ενστάσεων και προσφυγών παρέχονται από τη Διεύθυνση Εθνικού Αρχείου Μνημείων.


Επειδή έπρεπε: Βάζουμε τα επεισόδια του «Sherlock» σε σειρά | FLIX\nΕπειδή έπρεπε: Βάζουμε τα επεισόδια του «Sherlock» σε σειρά\nΕπειδή και η 3η σεζόν της σειράς του BBC τελείωσε πριν καν χωνέψουμε ότι ξεκίνησε, δε σημαίνει πως πρέπει να σταματήσουμε να ασχολούμαστε.\n23 Ιαν 2014 Θοδωρής Δημητρόπουλος\nΠέρασαν δυο χρόνια από Εκείνο το cliffhanger, και τόσους μήνες, τόσες θεωρίες, τόσες συζητήσεις μετά, η σειρά είναι επιτέλους ξανά στις οθόνες-- ήταν επιτέλους ξανά στις οθόνες μας.\nΤο καλό με τον προγραμματισμό του «Sherlock» και τη δομή της σειράς είναι πως επιτρέπει στο BBC να συνεχίζει να διατηρεί έναν τόσο υψηλού προφίλ τίτλο: Μια σειρά που τρέχει ο Στίβεν Μόφατ (παράλληλα με το «Doctor Who» που είναι η ‘κανονική’ δουλειά του) με πρωταγωνιστές τον Μάρτιν Φρίμαν (που παράλληλα πρωταγωνιστεί στα «Χόμπιτ» του Πίτερ Τζάκσον) και τον Μπένεντικτ Κάμπερμπατς (που παράλληλα πρωταγωνιστεί σε ΟΛΕΣ ΤΙΣ ΤΑΙΝΙΕΣ). Και ταυτόχρονα, το σφιχτό πρόγραμμα επιτρέπει στους δημιουργούς να αφοσιώνονται σε μόνο αυστηρά σημαντικές ιστορίες και εξελίξεις, δίχως την ύπαρξη περιττών επεισοδίων που έχεις ξεχάσει στο τέλος του 40λεπτου.\nΤο κακό με τον προγραμματισμό του «Sherlock» και τη δομή της σειράς είναι πως ήδη τελείωσε.\nΟπότε κι εμείς, αντί να εξηγούμε πάλι τους λόγους για τους οποίους μας αρέσει η σειρά (τα βασικά τα είχαμε αναφέρει μιλώντας για τη θαυμάσια 2η σεζόν) είπαμε να κάνουμε κάτι διαφορετικό. Να θυμηθούμε και τα 3x3=9 επεισόδια της σειράς ως τώρα, και να τα βάλουμε σε αξιολογική σειρά από το χειρότερο προς το καλύτερο. Πώς στέκεται τότε η φετινή, 3η σεζόν, απέναντι στα προϋπάρχοντα classics;\nΗ συμμετρία που παρατηρείται είναι εντυπωσιακή. Αν και προσωπικά απογοητεύτηκα κάπως από την 3η σεζόν (για λόγους που θα εξηγηθούν παρακάτω) η τελική καταμέτρηση φανερώνει πως η πτώση σε σχέση με τη 2η ήταν μες στα πλαίσια του ποιοτικού στατιστικού λάθους και άρα η σειρά παραμένει σε γενικές γραμμές όσο καλή ήταν. Κι αυτό επειδή, λίγο ως πολύ, και οι 3 ως τώρα σεζόν δίνουν από ένα αντιπρόσωπο στις ισάριθμες ζώνες ποιοτικής δυναμικότητας.\nΠάμε λοιπόν την κατάταξη και όλα θα φανούν ξεκάθαρα:\n[Στο ακόλουθο κείμενο συζητούνται τα επεισόδια και των 3 σεζόν της σειράς με πιθανά spoilers.]\nI. ΑΥΤΑ ΠΟΥ ΔΕ ΘΥΜΑΣΑΙ ΤΙ ΓΙΝΟΤΑΝ\nΚάθε μία από τις τρεις σεζόν έχει ένα επεισόδιο που είτε δεν το θυμόμαστε, είτε το θυμόμαστε για τα αρνητικά του. Τώρα, υποθέτω για άλλες σειρές θα ήταν τιμή αυτά να ήταν τα χειρότερα πράγματα που θα έκαναν ποτέ τους, αλλά τώρα μιλάμε για το «Sherlock».\n9, «The Hounds of Baskerville» (Σεζόν 2, Επεισόδιο 2)\nΠριν λίγο καιρό είχα μιλήσει με τον Κάμπερμπατς και την παραγωγό της σειράς, Σου Βέρτσιου, με μια από τις ερωτήσεις να είναι ποια από τις ως τότε 6 ιστορίες τους είχε δυσκολέψει περισσότερο. Προς έκπληξη κανενός, η απάντηση αφορούσε ετούτο το επεισόδιο.\nΠοια από τις 6 ιστορίες που διασκευάσατε ως τώρα ήταν η δυσκολότερη;\nΣου: Πιθανότατα το “Σκυλί των Μπάσκερβιλ”; Ο Μαρκ το “Σκυλί” το έλεγε σκύλα.\nΜπένεντικτ: Είναι μια τρομερά δύσκολη ιστορία να διασκευάσεις επειδή--\nΣου: Δεν βγάζει και πολύ νόημα! [γελάει]\nΜπένεντικτ: Κι επίσης ο Χολμς είναι απών για τα δύο τρίτα της ιστορίας και μετά απλά εμφανίζεται μεταμφιεσμένος στο νεκροτομείο, τους λέει “γιούυυ χουυυυ”.\nΣου: Το οποίο δεν είναι κάτι που μπορείς να κάνεις σε μια σειρά που λέγεται “Σέρλοκ”!\nΜπένεντικτ: Ναι, όχι. Οπότε ήταν δύσκολο να τον στριμώξουμε στην ιστορία παρέα με τον Ουώτσον από την αρχή. Αλλά πώς να διασκευάσεις κάτι που είναι αγνός γοτθικός τρόμος! Είναι ένα τερατώδες σκυλί... Δεν ξέρω, πολλή ευθύνη.\nΌλα αυτά είναι υποθέτω ένας ευγενικός τρόπος να παραδεχτούν κι οι ίδιοι άνθρωποι της σειράς πως απολύτως τίποτα σε αυτό το επεισόδιο δεν δούλεψε.\n8, «The Blind Banker» (Σεζόν 1, Επεισόδιο 2)\nΗ μοναδική φορά στη σειρά που βλέποντας ένα επεισόδιο ένιωθα πως πραγματικά δεν υπήρχε εκεί μέσα υλικό για 90 λεπτά. Ούτε η πλοκή ούτε η σκηνοθεσία ούτε η σπίθα του πιλότου ήταν εκεί, σε ένα επεισόδιο που ξεκάθαρα έτρεχε με τις αναθυμιάσεις του απίθανου προηγούμενου. Αν προσπαθείς να θυμηθείς, είναι εκείνο με το Μαύρο Λωτό, την εγκληματική οργάνωση που προσπαθεί να επανακτήσει ένα αντικείμενο που είχε στην κατοχή πριν χάσει.\nΕίναι μόνο στο τέλος που παίρνουμε την πρώτη μας ένδειξη ύπαρξης του Μοριάρτι, αλλά πρόκειται για κάτι αρκετά εξωτερικό ως την ίδια την υπόθεση ώστε να είμαστε ΟΚ με το να ξαναξεχάσουμε αυτό το επεισόδιο. Α, κι επίσης ο Τζον έχει love interest αλλά χαραμίζεται πλήρως.\n7, «The Empty Hearse» (Σεζόν 3, Επεισόδιο 1)\nΠόντος για την 3η σεζόν: Δεν έχει αληθινά κακό επεισόδιο όμως αυτή εδώ η πρεμιέρα έχει αρκετά πράγματα που λειτουργούν εναντίον της. Αναλώνεται σε μια κυρίως πλοκή που ειλικρινά κανείς δε θυμάται (κάτι με ένα βαγόνι μετρό που κανείς δεν είχε προσέξει ότι λείπει;) απλά σαν παραγέμισμα χρόνου ανάμεσα στα πράγματα με τα οποία θέλει όντως να ασχοληθεί που είναι κατά βάση:\nα) Η επιστροφή του Χολμς, κάτι το οποίο γίνεται με έναν μάλλον αμήχανο και άκομψο τρόπο. Στη σκηνή του εστιατορίου όπου ο Σέρλοκ γίνεται απολύτως douchebag απέναντι στον Γουώτσον, υποδυόμενος τον σερβιτόρο, σε ένα γκαγκ που κρατάει για πάντα και προκαλεί την υπομονή σου, στο τέλος κοιτάζει τον εμβρόντητο φίλο του με ψευδή κατανόηση λέγοντάς του, «εντάξει, ήταν αστείο όμως». Όχι, δεν ήταν.\nβ) Το μη-κλείσιμο λογαριασμών με το θρυλικό cliffhanger του 2ου κύκλου. Το καλό νέο είναι πως αυτό το μη-κλείσιμο είναι έξυπνο. Το κακό είναι πως κάνει υπερβολικά μεγάλο θέμα το πόσο έξυπνο είναι. Εξηγούμαι: Η ιδέα του να μην υπάρξει εξήγηση είναι πολύ καλή, πακέτο με την παράθεση μιας σειράς από έξυπνες/υπερβολικές/αστείες θεωρίες που μοιάζουν να προέκυψαν από αλίευση ποστς σε φόρουμ φανατικών. Όμως αυτό αρκεί. Υπάρχουν σημεία στα οποία το επεισόδιο μοιάζει να βγαίνει από το δρόμο του απλώς για να υπερ-τονίσει στους θεατές πόσο αφελείς είναι που τόλμησαν να σχηματίσουν τη θεωρία τους αυτά τα 2 χρόνια. Γενικά οι σειρές που αντιλαμβάνονται την ύπαρξή τους ως δημιουργήματα και ως αντικείμενα προς κρίση στην διάρκεια της πορείας τους, έχουν πάντα πρόβλημα τόνου και συνέπειας. Το ίδιο το επεισόδιο δεν είναι ο χώρος για να ανοίξει κουβεντούλα μεταξύ θεατών και δημιουργού. Πόσο μάλλον αν αυτή η κουβεντούλα είναι το μόνο ενδιαφέρον πράγμα που συμβαίνει.\nΜάλλον, ψέμματα, για να μην είμαι εντελώς άδικος: Το αληθινά ενδιαφέρον πράγμα που συμβαίνει είναι η Μέρι, η μέλλουσα γυναίκα του Τζον. Ενδιαφέρουσα από την πρώτη της στιγμή, κάτι που θα αποδεικνύετο πολύ σημαντικό στην πορεία του κύκλου.\nΙΙ. ΤΑ ΦΙΝΑΛΕ ΤΩΝ ΣΕΖΟΝ\nΤα φινάλε του «Sherlock» έρχονται πάντα με μια βασική, εγγενή δυσκολία. Πρέπει να ολοκληρώσουν μια εκ των πραγμάτων σύντομη σεζόν, θέτοντας ταυτόχρονα το σκηνικό για αυτό που θα ακολουθήσει- πριν καλά καλά χωνέψουμε πως φτάσαμε στο τέλος. Λογικό που κανένα από τα φινάλε δεν ανήκει στα σπουδαία επεισόδια της σειράς, αλλά και άξιο ευσήμων το ότι δεν ανήκει και στα κακά.\n6, «The Great Game» (Φινάλε 1η σεζόν)\nΜια υπόθεση στημένη σαν κυνήγι θησαυρού που μας εισάγει ουσιαστικά σε έναν από τους σημαντικότερους χαρακτήρες του SherlockVerse, τον Μοριάρτι του Άντριου Σκοτ. Δεν είναι κι από τα πιο δυνατά επεισόδια ούτε την πλοκή την ίδια την θυμάσαι σαν κάτι ξεχωριστό, όμως τα ιδιαίτερα αυτά μεμονωμένα στοιχεία αρκούν για να κερδίζει τη θέση του. Το cliffhanger ήταν συμπαθές, μέχρι που ήρθε εκείνο της επόμενης σεζόν και διαπιστώσαμε πως οι Μόφατ/Γκάτις/Τόμσον απλώς ακόνιζαν τα δόντια τους αυτή την πρώτη χρονιά.\n5, «His Last Vow» (Φινάλε 3ης σεζόν)\nΓια μεγάλο μέρος του επεισοδίου ένιωθα σα να έβλεπα επεισόδιο του «Dexter», με τον Σέρλοκ να έχει συναντήσει έναν άλλο οριακό υπεράνθρωπο ακραίων δυνατοτήτων και αντίληψης. Βρίσκω πολύ πιο γοητευτική τη δυναμική τάξης και λογικής απέναντι στο χάος και την παράνοια που αντιπροσωπεύει η αντιπαλότητα Σέρλοκ-Μοριάρτι, από ό,τι η ιδέα ενός ακόμα κουλ, παγωμένου υπερ-άντρα όπως ο Μάγκνουσεν. Περαιτέρω, η ευκολία με την οποία ο Σέρλοκ παραδίνεται στο πλήρους ασάφειας σχέδιο καταστροφής (ο Μάγκνουσεν θυμάται πράγματα…και… θα τα τυπώσει… στα ταμπλόιντ του…;) και οδηγείται στον εν ψυχρώ φόνο με άφησε ξεκρέμαστο ως θεατή αφοσιωμένο στην πορεία και την εξέλιξη αυτού του χαρακτήρα.\nΟι ψεκάστε-σκουπίστε-τελειώσατε διαδικασίες του ενοχλητικά βιαστικού επιλόγου δεν βοηθούν σίγουρα την κατάσταση. Είναι λες και κάποιος φόρεσε στη σειρά αυτό το cliffhanger για να διορθώσει το προβληματικό development του χαρακτήρα αλλά και για να θυμίσει πως «να, Μοριάρτι, θυμόμαστε, κι εμείς αυτόν γουστάρουμε, γενικώς mea culpa!»\nΠαρά τα προβλήματα με την τρίτη πράξη του επεισοδίου, ό,τι είχε οδηγήσει εκεί ήταν υλικό πρώτης ποιότητας. Βρήκα φανταστική την ανατροπή με την αληθινή ταυτότητα της Μέρι για μια σειρά από λόγους. Επειδή όντως τοποθετεί τον Τζον υπό ένα διαφορετικό φως (έλκεται μόνο σε προβληματικού, larger than life ανθρώπους-γρίφους), επειδή κάνει την ίδια συναρπαστικά περίπλοκη (την είχα ήδη βρει πολύ ενδιαφέρουσα από το πρώτο της επεισόδιο μέσα από τις αλληλεπιδράσεις κατανόησης με τον Σέρλοκ, και την είχα βρει απολαυστική στο δεύτερο επεισόδιο για το οποίο θα επεκταθούμε παρακάτω) και επειδή καταφέρνει να προσθέσει στο arc της 3ης σεζόν έναν χαρακτήρα που είναι ταυτόχρονα romantic lead, ανταγωνιστής, νέμεση, φίλος, αντίζηλος, villain, ήρωας, damsel in distress. Όλα όμως, μαζί. Ο Στίβεν Μόφατ έχει μια φανταστικά αντιφατική ικανότητα να γράφει τους χειρότερους και τους καλύτερους γυναικείους χαρκακτήρες.\nΜιλώντας μάλιστα για τη Μέρι, εκτός από MVP του επεισοδίου (και, αλήθεια τώρα, της σεζόν) πρέπει να σημειώσουμε πως μας χάρισε και το καλύτερο μεμονωμένο συμβάν αστυνομικής δουλειάς όλου του 3ου κύκλου. Και δεν αναφερόμαστε στην αναζήτηση κάποιου κακοποιού (αυτό είναι εντελώς 1η σεζόν, amirite) αλλά στη σκηνή που πυροβολεί τον Σέρλοκ αφήνοντάς τον μια τρίχα από τον θάνατο, αλλά ταυτόχρονα αρκετά μακριά ώστε να του δώσει το περιθώριο να ξεγλιστρήσει. Και πώς το κάνει; Με αγνό detective work, λύνοντας τον ίδιο τον θάνατο μες στο μυαλό του, σα να επρόκειτο για το τελευταίο μεγάλο αίνιγμα. Πρόκειται για την απόλυτη σκηνή ανθολογίας του 3ου κύκλου.\n4, «The Reichenbach Fall» (Φινάλε 2ης σεζόν)\nΕίναι το είδος της ιστορίας που σε γενικές γραμμές βαριέμαι να βλέπω. Θέλω να πω, η ζωή είναι μικρή, το «Sherlock» ακόμα μικρότερο, ας μην χαραμίζουμε τόσα ανεκτίμητα λεπτά που ποτέ δε θα πάρουμε πίσω, σε μια από αυτές τις ‘ο κακός σπιλώνει το όνομα του ήρωά μας’ ιστορίες. Δίκιο δεν έχω;\nΌμως! Για το είδος αυτού του στόρι, ετούτο το φινάλε είναι πρακτικά τέλειο, και μάλλον αυτό συμβαίνει επειδή ο Μοριάρτι είναι τόσο απολαυστικός villain. Αλλά κι επειδή όλη αυτή η κρίση δεσμών του Σέρλοκ με φίλους, εχθρούς και θεατές, έρχεται με αποκορύφωμα αυτό το μαγικής έντασης cliffhanger, ένα από αυτά τα αυθεντικά WTF moments τηλεόρασης όπου ένα επεισόδιο ξοδεύει όλη την 3η πράξη του λέγοντάς σου κατάμουτρα πως κάτι θα συμβεί, εσύ ψάχνεις ανοήτως να βρεις με ποιον τρόπο αυτό το Κάτι θα αποφευχθεί, και τελικά συμβαίνει όπως και νά’χει. Φανταστικό.\nΙΙΙ. ΤΑ ΑΡΙΣΤΟΥΡΓΗΜΑΤΑ\nΠώς είναι αυτό σαν αίσθηση ισορροπίας; Κάθε σεζόν έχει από ένα τέλειο επεισόδιο. Και το φετινό Τέλειο Επεισόδιο μπορεί και να είναι το πιο ξεχωριστό όλων. Αν όχι το καλύτερο.\n3, «A Study in Pink» (Σεζόν 1, Επεισόδιο 1)\nΑπό εδώ ξεκίνησαν όλα, σε γράψιμο Μόφατ και σκηνοθεσία Πολ Μαγκάιγκαν. Στις σειρές ο σκηνοθέτης του πιλότου είναι πάντα ο σημαντικότερος όλων γιατί δίνει το ύφος, τον τόνο και τον ρυθμό της σειράς ακόμα και για όταν εκείνος δεν ασχολείται πλέον. Ό,τι μοιάζει φρέσκο και απολαυστικό στον τρόπο που κινείται, που κοιτάζει και που μιλάει αυτή η σειρά, οφείλεται σε αυτή την ιστορία και στους ανθρώπους που την ζωντάνεψαν με αυτό τον μοναδικό μοντέρνο τρόπο.\nΕκτός του να επανεισάγει έναν τόσο χιλιοειπωμένο ήρωα στο σήμερα με τρόπο που να νιώθεις πως όντως ανήκει στο σήμερα, το επεισόδιο πετυχαίνει και σε μια άλλη αδύνατη αποστολή που θέτει στον εαυτό του: Να εξιστορήσει μια υπόθεση που όντως μοιάζει αληθινό αίνιγμα ακόμα και για τον καλύτερο, και να καταφέρει ως το τέλος να σε εκπλήξει. Στην πορεία θα μας έχει συστηθεί ο Σέρλοκ του Μπέντντικτ Κάμπερμπατς ως ένας από τους συναρπαστικότερους Χαλασμένους Ήρωες της μοντέρνας τηλεόρασης, και ο Τζον Γουώτσον του Μάρτιν Φρίμαν ως αληθινός σύντροφος, ως αληθινή αντίθεση ζωής- κι όχι ως ένας απλός τοίχος στον οποίο ο ευφυής Σέρλοκ δοκιμάζει τις παλαβές ιδέες και θεωρίες του. Ή, για να το θέσουμε σε όρους «House», καταφέρνει να είναι Γουίλσον (μιας κι ο Γουίλσον ήταν έτσι κι αλλιώς ο Γουώτσον) και όχι όλοι οι λοιποί παρατρεχάμενοι βοηθοί.\n2, «The Sign of Three» (Σεζόν 3, Επεισόδιο 2)\nΒρίσκομαι σε αληθινό πειρασμό να το βάλω απλά #1 και να τελειώνουμε, όμως καλύτερα ας περιμένουμε λίγο καιρό, να δούμε πώς θα αντέξει και το πρώτο του re-watch. Όμως ειλικρινά, μετά την προβολή, μόνο ενθουσιασμός. Είναι ακριβώς το είδος του off format επεισοδίου που δεν περιμένεις ότι μια σειρά με τους δομικούς περιορισμούς του «Sherlock» θα κάνει ποτέ: «Έχουμε μόλις τρία επεισόδια ανά διετία, θα αφιερώσουμε όντως το ένα από αυτά στην κατά κύριο λόγο χιουμοριστική εξιστόρηση ενός γάμου;» Ναι. Ναι, θα το κάνουμε.\nΗ τριπλέτα Μόφατ/Γκάτις/Τόμσον εδώ πυροβολά ασταμάτητα, έχοντας κεντήσει ένα επεισόδιο σίτκομ των 90 λεπτών, την ώρα που το μέσο επεισόδιο σίτκομ μοιάζει εξαντλημένο από τον εαυτό του ήδη πριν εκπνεύσουν τα 20. Κάποια αστεία θα είναι off, κάποια πλοκή θα τεντώνεται. Κι όλα αυτά στο 20λεπτο. Αυτό εδώ το κωμικό αριστούργημα διαρκεί μιάμιση ώρα και το νιώθεις να κυλάει σα να ήταν ένα «Seinfeld».\nΓια μεγάλο, δε, μέρος του επεισοδίου, έχουμε αρχίσει να πιστεύουμε πως όντως δε θα υπάρχει πλοκή και μυστήριο, πέραν των χαριτωμένων αφηγήσεων του Σέρλοκ στη διάρκεια της πρόποσης. Αφηγήσεις που και γέλιο βγάζουν, και τον ερευνητικό χαρακτήρα της σειράς τιμούν, και τους χαρακτήρες πειραιτέρω αναπτύσσουν. Όταν όντως έρχεται η Σημαντική Υπόθεση, είναι πλέον τόσο βαθιά μπλεγμένη μες στα πεπραγμένα του γάμου και στο τρίγωνο σχέσης των Σέρλοκ-Γουώτσον-Μέρι, που νιώθεις πως είναι φυσική επέκταση της πρόποσης ή του ίδιου του μυστηρίου.\nΜέχρι να οδηγηθούμε στο γλυκόπικρο φινάλε, που παραδίδει την τελειωτική ματιά στο μυστήριο εσωτερικό κόσμο του Σέρλοκ σε συνάρτηση με τους γύρω του ανθρώπους, έχουμε τελικά απολαύσει ένα υπόδειγμα ισορροπίας τόνου, χιούμορ, δράματος, πλοκής και ανάτπυξης χαρακτήρων. Όλοι βγαίνουν από αυτή τη μιάμιση ώρα πιο έντονα καδραρισμένοι: Ο Σέρλοκ, ναι, η Μέρι, σαφώς, ακόμη κι ο Τζον, ναι. Αλλά εν τέλει και η ίδια η σειρά.\n1, «A Scandal in Belgravia» (Σεζόν 2, Επεισόδιο 1)\nΑντιγράφουμε τους εαυτούς μας από πριν ένα χρόνο:\nΟ Σέρλοκ συναντά την ντομινάτριξ/κατάσκοπο Αϊρίν Άντλερ και μαζί πλάθουν μια σειρά από υπέροχες ανατροπές αποτυπώνοντας το ίδιο το μυστήριο ως σεξουαλική πράξη στην οθόνη. Την ένταση την κόβεις με μαχαίρι, τις ανατροπές δε τις βλέπεις να έρχονται ποτέ, οι ερμηνείες είναι μαγνητιστικές, και το όλο επεισόδιο είναι ένα αριστούργημα, απλά και καθαρά.\nΜας ακουγόμαστε πολύ πειστικοί! Το «A Scandal in Belgravia» διατηρεί λοιπόν το θρόνο του. Μέχρι την 4η σεζόν. Σε όσα χρόνια κι αν έρθει.\nΠροηγούμενο H Νέα Υόρκη του Μάρτιν Σκορσέζε Επόμενο Πρόσκληση συμμετοχής στο Psarokokalo 2014\nΤο BBC απαντά στις αρνητικές αντιδράσεις για την πρώτη γυναίκα «Doctor Who»


Κατατέθηκε στη Βουλή το ν/σ για την ψήφο των αποδήμων – Tι προβλέπει – ΦΑΡΟΣ Ομογένειας\nΚατατέθηκε στη Βουλή το ν/σ για την ψήφο των αποδήμων – Tι προβλέπει\nΔεκέμβριος 3, 2019 Δεκέμβριος 3, 2019 ΨΗΦΟΣ ΑΠΟΔΗΜΩΝ\nΑν και μετά από εντατικές διαβουλεύσεις και εκατέρωθεν συμβιβασμούς, ο μαγικός αριθμός των 200 βουλευτών – που απαιτεί το Σύνταγμα – για την εφαρμογή του μοιάζει απολύτως εφικτός, στόχος της κυβέρνησης είναι η υπερψήφιση του νομοσχεδίου αν είναι δυνατόν ομόφωνα.\nΔΕΙΤΕ ΑΝΑΛΥΤΙΚΑ ΤΟ ΝΟΜΟΣΧΕΔΙΟ\nΑυξάνονται σε 15 από 12 οι βουλευτές επικρατείας. Οι εκλογείς στα τμήματα του εξωτερικού θα επιλέγουν – χωρίς σταυρό προτίμησης – το ψηφοδέλτιο επικρατείας του κόμματος που επιθυμούν. Από εκεί και πέρα εναπόκειται στα κόμματα αν θα επιλέξουν έναν ή περισσότερους υποψηφίους στο ψηφοδέλτιο επικρατείας που θα προέρχονται από τον Ελληνισμό της διασποράς.\n– ο εκλογέας δεν είναι άνω των 30 ετών\n– έχει υποβάλει φορολογική δήλωση συγγενής α’ βαθμού κατά το τρέχον ή το προηγούμενο φορολογικό έτος.\nΣύμφωνα με τον κοινοβουλευτικό προγραμματισμό το νομοσχέδιο θα εισαχθεί – εκτός απροόπτου – προς ψήφιση στην Ολομέλεια την επόμενη Τετάρτη.\nΤα νέα του γραφεία εγκαινιάζει το Ελληνικό Ινστιτούτο Eρευνας Αλεξανδρινού Πολιτισμού\nΕκδήλωση για την «Ανατολή» που συμπλήρωσε 30 χρόνια παρουσίας


ΧΡΟΝΙΑ ΠΟΛΛΑ-ΚΑΛΗ ΧΡΟΝΙΑ με έξι εικόνες πρωτοχρονιάτικων καλάντων...\nΣυγκλονιστικές ευχές από ένα 13χρονο παιδάκι στη Θεσπρωτία για το νέο χρόνο!\nMόνοι και έρημοι οι κάτοικοι του ιστορικού Σουλίου!\nΟ Παραμυθιώτης συγγραφέας Αλέξανδρος Νίκας, με το λογοτεχνικό του έργο δίνει πολιτιστική πνοή στον τόπο του!\n20 εορταστικές ευχές, που λάβαμε...\nΕκατοντάδες παιδάκια χάρηκαν το τρενάκι της Ηγουμενίτσας και έκαναν τον γύρο της πόλης!\nΟ Θεσπρωτός (από χωριό της Παραμυθιάς) Αρσιστείδης Μάκος, "κατέκτησε" την Αθήνα με χειροποίητα είδη λαϊκής τέχνης!\nΟ θρύλος για το "Χτίσμα" στη Φανερωμένη Φιλιατών\nΗ φιλαρμονική των Φιλιατών με μεγάλη εορταστική δράση και κοινωνική παρουσία!\nΗ ματιά της αγελάδας...\nΜια Θεσπρωτή μαθήτρια της Α΄ Λυκείου, θα πρωταγωνιστήσει σε εκδηλώσεις σχολείων από πολλές χώρες στην Τουρκία!\nΈνας 89χρονος Θεσπρωτός παππούς, αποκαλύπτει μεγάλες αλήθειες της ζωής, όπως ο ίδιος τις βίωσε!\nΚαι όμως, δεν είναι αληθινός!\nSOS: Στα παράνομα τυχερά παίγνια εκτός από περιουσίες χάνεται και η αξιοπρέπεια...\nΗ Ήπειρος σε τουριστική άνθηση: 120.000 διανυκτερεύσεις το χρόνο μόνο από την Κύπρο!\nΣε ελάχιστα χωριά της Θεσπρωτίας λειτουργούν σχολεία! Τα κτίρια, αντί να ερημώνουν, μπορούν να αξιοποιηθούν...\nΟι άνθρωποι που παλεύουν μέσα στην μαύρη απογοήτευση της απελπισίας, από κάπου περιμένουν να πιαστούν!\nΟ δρόμος, που ενώνει την απομακρυσμένη Μουργκάνα με τα Γιάννινα, μπορεί να αναδειχθεί σε τουριστική οδό!\nΆτομα απ΄ όλη την Ελλάδα στο ετήσιο μνημόσυνο της Θεσπρωτής δημοσιογράφου Κατερίνας Γκίκα...\nΔολοφόνησε τα Χριστούγεννα γέροντα στην Ήπειρο, χτυπώντας τον πισώπλατα με στιλέτο την ώρα, που περπατούσε!\n"Να,ψυχούλα μου, κάθε Χριστούγεννα αισθάνομαι ότι γεννιέται ο Χριστός μέσα μου και μαλακώνει η καρδιά μου"!\n11 εικόνες από παιδικές Χριστουγενιάτικες εκδηλώσεις\nΕιρήνη στις αναγεννημένες καρδιές των ανθρώπων...\nΟι αστυνομικοί της Θεσπρωτίας, πρόσφεραν είδη και δώρα για την ενίσχυση φτωχών και απόρων!\n"Τα παιδιά είναι παιδιά και δεν κάνουμε διακρίσεις όταν λένε τα κάλαντα"!\nΜια ακόμη "πόρτα" διαπαιδαγώγησης των μικρών παιδιών θα ανοίξει στην Ηγουμενίτσα...\nΑναμνήσεις από τα χριστουγεννιάτικα κάλαντα σε θεσπρωτικό χωριό...\nΣτη Θεσπρωτία έφτιαχναν τα πεντανόστιμα "σπάργανα" (τηγανίτες) του Χριστού...\nΔεν σεβάστηκε, άγιες ημέρες, έναν 87 χρόνο τον λήστεψε για 75 ευρώ!\nΣπουδαστές από την Κίνα μαθαίνουν ελληνικά στην Ήπειρο και ψέλνουν τα χριστουγεννιάτικα κάλαντα!\nIερόσυλοι δεν έχουν αφήσει τίποτε στους ναούς της ελληνοαλβανικής μεθορίου!\nΗ αιθαλομίχλη συνεχίζει να "πνίγει" πόλεις της Ηπείρου...\nΕορταστικό μήνυμα χαράς και αισιοδοξίας από τα παιδιά της Ηπείρου στους δύσκολους καιρούς!\nΠωλείται όπως είναι... σαμαρωμένος!\nΕλληνοϊταλική συνεργασία, μέσω και Ηγουμενίτσας, για τη βελτίωση μεταφορών, δικτύων και υπηρεσιών επικοινωνίας\nΤα όρη Σουλίου προορισμός, περιβαλλοντικός και ιστορικός, για ΄Ελληνες και ξένους ορειβάτες!\nMε το γνωστό τραγουδιστή Σάββα Σιάτρα συναντήθηκε ο Μητροπολίτης Ιωαννίνων στο χωριό του Καρύτσα Ζίτσας\nΠολλές και διαφορετικές οι απόψεις για την προέλευση του ονόματος Σούλι!\nΤο κακό του άλλου δεν το θέλει ο Θεός: Διδακτικός μύθος "Του νούνου τ' άχερο" από το Πλαίσιο Φιλιατών!\nH λάμψη των Χριστουγέννων να διώξει τη μελαγχολία μας! (8 φωτό)\nΠαράδοση μιλάει για τη Φοινικόπολη στη Θεσπρωτία, το σημερινό Φοινίκι, που είχε χιλιάδες κατοίκους!\nΤέσσερις εικόνες από τον εορταστικό στολισμό στην Ήπειρο...\nΓέμισαν κίσσες τα δάση της Θεσπρωτίας!\nΚινητικότητα της αστυνομίας στη Θεσπρωτία ενόψει των εορτών των Χριστουγέννων, της Πρωτοχρονιάς και των Θεοφανείων!\nΠως θα δούμε τον ίδιο τον ευατό μας, την ίδια την ψυχή μας!\nΤι έκανε νεαρό ζευγάρι Θεσπρωτών για να βοηθήσει μια ανήμπορη ηλικιωμένη!\nΚαλλιεργούν δενδρύλλια χασίς στα δάση της Ηπείρου και εξαφανίζονται!


Διόρθωση ανθρώπων - Point4023\nΈνας νέος ιστότοπος. Μία νέα φωνή. Ένας ακόμα λόγος να σκεφτούμε διαφορετικά.\nαπό Σύνθια Σάπικα\nΗ διαφορετικότητα, η αλλαγή είναι έννοιες που τις τελευταίες μέρες ακούγονται όλο και πιο συχνά, διχάζοντας ή και…. απλά ταρακουνώντας την ελληνική κοινωνία.\nΤην έννοια του διαφορετικού την σκέφτηκα πρώτη φορά …διαφορετικά όταν γνώρισα έναν φίλο του γιου μου. Ο ίδιος μου είχε πει για τον φίλο του ότι είναι διαφορετικός και πολύ ευαίσθητος, χωρίς να μου αναφέρει περισσότερες λεπτομέρειες. Όταν τον γνώρισα ανακάλυψα ότι είχε πολλά τικ και το ανέφερα στον 23χρονο τότε γιο μου. «Ναι, και;» Μου απάντησε.\nΤότε σκέφτηκα κι εγώ: ναι, έχει τικ, και;\nΚαι ο σοφότερος τότε γιος μου το συνέχισε. «Φαντάσου, δεν φτάνει που έχει τικ, ασχολούνται και όλοι κοροϊδευτικά μαζί του».\nΜαθαίνουμε από πολύ μικροί να δαιμονοποιούμε το διαφορετικό. Ό,τι είναι συνηθισμένο και στο κοντά μέσο όρο είναι «καλό», ό,τι ξεφεύγει «κακό». (οι έννοιες καλό και κακό εννοείται πως από την φύση τους είναι ακατάλληλες). Ό,τι ή όποιος τολμάει να εκφράσει μία διαφορετική άποψη είναι προβληματικός. Ό,τι εναρμονίζεται με την πλειοψηφία είναι κοινωνικά αποδεκτό, ενταγμένο, δεν είναι περιθωριοποιημένο, εν ολίγοις δεν δημιουργεί προβλήματα. Ένα παιδί με υψηλό δείκτη ευφυίας πολύ συχνά αντιμετωπίζεται ως προβληματικό, εκτός και αν είναι τυχερό και «διαγνωστεί» σωστά και έγκαιρα. Το ίδιο και ένας έφηβος με άποψη που τολμάει να συγκρουστεί με τον καθηγητή του στο σχολείο. Ένας ακατάλληλος εκπαιδευτικός θα τον κρίνει ως συγκρουσιακό και θα τον αγνοήσει ως τέτοιο.\nΗ διαφορετικότητα όμως είναι η πεμπτουσία της ύπαρξης μας. Γινόμαστε γοητευτικοί, είδωλα, γονείς, εραστές, δάσκαλοι και μαθητές μέσα από αυτήν. Η διαφορετικότητα είναι εν συντομία η κινητήρια δύναμη στην ομοιόμορφη κοινωνία μας. Ό,τι μας ταρακουνάει, μας δείχνει μία άλλη πλευρά, μας ταξιδεύει λίγο παρακάτω,είναι αυτό που μας προχωράει και μας κάνει καλύτερους. Οι κοινωνίες αλλάζουν και βελτιώνονται μέσω διαφορετικών, «γραφικών», ξεχωριστών ανθρώπων, με αιρετικές, διαφορετικές τολμηρές απόψεις. Όλα αυτά τα ξανασκέφτηκα με αφορμή το νομοσχέδιο για την ΔΙΟΡΘΩΣΗ και όχι αλλαγή φύλου. Μία άλλη λέξη που με έκανε να σταθώ και να σκεφτώ. Και η φύση κάνει λάθη. Και ο άνθρωπος, σε μία ανεκτική και ανθρώπινα ευαίσθητη κοινωνία αποκτά το δικαίωμα να τα διορθώνει.(δεν θα μπω στη διαδικασία να συζητήσω το θέμα της ηλικίας των 15 ή των 17, διότι δεν είμαι ειδικός).\nΠάλι ο γιος μου στα 15 του μου είπε περιγράψει ένα περιστατικό με έναν θαμώνα ενός ιντερνετ καφέ που το 2007 ήταν δημοφιλές. Ο θαμώνας ήταν υπέρβαρος και ενώ καθόταν μπροστά σ΄έναν υπολογιστή η καρέκλα έσπασε, με αποτέλεσμα αυτός να πέσει και όλο το μαγαζί άρχισε να γελάει. Ο γιος μου είχε στεναχωρεθεί πάρα πολύ και το είχαμε συζητήσει. Γιατί κάποιος με περισσότερα κιλά πρέπει να αποτελεί αντικείμενο κοροϊδίας; Δεν ξέρω. Είμαστε εμείς οι άνθρωποι έτοιμοι για τα πιο ψηλά μα και ικανοί και για τα πολύ χαμηλά.\nΩστόσο, όλοι εμείς οι άνθρωποι παραμένουμε οι μόνοι που γνωρίζουμε ότι υπάρχουν διαθέσιμοι για φιλία, προσφορά και υποστήριξη. Οπότε ας προσπαθήσουμε εμείς να γίνουμε καλύτεροι. Ας διορθωθούμε.\nΠροηγούμενο ΆρθροΗ Αισθητική Οδοντιατρική στον καιρό της οικονομικής κρίσης\nΕπόμενο ΆρθροΟ κύριος Τσίπρας πάει στην Ουάσιγκτον.\nΣε Πρώτο Πρόσωπο: Γλυκειά Σιωπή\nΗ Σύνθια Σάπικα είναι δημοσιογράφος. Και ποδηλάτισσα.